open-index/open-wikipedia-markdown huggingface dataset:
နေပြည်တော် ဘောလုံးအသင်း

**နေပြည်တော် ဘောလုံးအသင်း**သည် မြန်မာဘောလုံးအသင်းတစ်သင်းဖြစ်ပြီး နေပြည်တော်တွင် တည်ရှိသည်။ အိမ်ကွင်းမှာ ပေါင်းလောင်း အားကစားကွင်းအား အသုံးပြုလျက်ရှိသည်။ အသင်းပိုင်ရှင်မှာ ထင်ရှားသော စီးပွားရေးသမားဖြစ်သူ ဒေါက်တာ ဖြိုးကိုကိုတင့်ဆန်းဖြစ်သည်။ ကလပ်အသင်းအား ၂၀၁၀ ခုနှစ်တွင် တည်ထောင်ခဲ့ပြီး ၂၀၁၃ မြန်မာနေရှင်နယ်လိဂ်တွင် ဒုတိယရရှိခဲ့သည်။   

နေပြည်တော် F.C. ကို ၂၀၀၉ ခုနှစ်တွင် အပျော်တမ်းကလပ်(ACE FC) အဖြစ် မြန်မာနိုင်ငံ၏ အမြင့်ဆုံးလိဂ်ဖြစ်သော မြန်မာလိဂ်တွင် ယှဉ်ပြိုင်ရန် ရည်ရွယ်၍ တည်ထောင်ခဲ့သည်။  The အသင်း၏ပထမဆုံးမန်နေဂျာမှာ ဦးဇော်ဝင်းဖြစ်ပြီး နည်းပြမှာ ဦးဆန်းလွင်ဖြစ်သည်။ ၂၀၁၀ ခုနှစ်ကတည်းက  ACE FC (ယခု နေပြည်တော်ဘောလုံးအသင်း) ဘောလုံးအသင်းအား ပရော်ဖက်ရှင်နယ် ကလပ်အသင်းအဖြစ် မြန်မာလိဂ်မှ ပြောင်းလဲထားသော မြန်မာ နေရှင်နယ် လိဂ်တွင် ကစားရန်အတွက် ပြောင်းလဲဖွဲ့စည်းခဲ့သည်။

## သမိုင်းကြောင်း 
Nay Pyi Tawနေပြည်တော် FC ကို ပရော်ဖက်ရှင်နယ် အသင်းတစ်သင်းအဖြစ် ၂၀၁၀ ခုနှစ်တွင် တည်ထောင်ခဲ့သည်။ စတင်တည်ထောင်ခဲ့စဉ်က ရန်ကုန်မြို့တွင် အခြေပြုခဲ့ပြီး ၂၀၁၁ ခုနှစ်တွင် နေပြည်တော်သို့ ပြောင်းရွေ့ခဲ့သည်။ ပေါင်းလောင်းအားကစားကွင်းအား ၁၅,၀၀၀ ဆန့် အားကစားကွင်းအဖြစ် အသစ်ပြန်လည်ပြုပြင်ပြီး အိမ်ကွင်းအဖြစ် အသုံးပြုခဲ့သည်။

Nay Pyi Taw FCနေပြည်တော် ဘောလုံးအသင်းသည်   ဇွဲကပင် ယူနိုက်တက်အသင်းအား ၆ ဂိုးဖြင့် အနိုင်ရရှိခဲ့သော ဘောလုံးပွဲ(၂၀၁၀ ဧပြီ ၅)သည် အသင်းအတွက် ပထမ အကောင်းဆုံးအနိုင်ပွဲဖြစ်ခဲ့သည်။  အဆိုပါပွဲတွင် ပထမဆုံး Hat-trick ဂိုးအဖြစ်  Aruna က သွင်းယူပေးခဲ့သည်။ ၂၀၁၃ မြန်မာနေရှင်နယ်လိဂ်သည် အသင်းအတွက် အကောင်းမွန်ဆုံး ကျော်ဖြတ်နိုင်သော နှစ်တစ်နှစ်ဖြစ်ပြီး ဒုတိယနေရာသို့ ရောက်ရှိခဲ့ပြီး ၂၀၁၃ အေအက်ဖ်စီဖလားသို့ ဝင်ရောက်ခွင့်ရခဲ့သည်။.

## AFC ဖလားတွင် ပါဝင်ယှဉ်ပြိုင်ခြင်း 
:: ၂၀၁၄: *နေပြည်တော်ဘောလုံးအသင်းသည် ၂၀၁၄ အေအက်ဖ်စီဖလားသို့ ဝင်ရောက်ယှဉ်ပြိုင်ခွင့် ရရှိခဲ့ပြီး အုပ်စု H တွင် ကျရောက်ခဲ့ရာ အဆိုပါအုပ်စုတွင် ဟောင်ကောင်မှ Kitchee FC ၊စင်ကာပူမှ Tampines Rovers FC နှင့် အိန္ဒိယမှ Pune FC တို့ပါဝင်သည်။ အဆိုပါပြိုင်ပွဲသည် နေပြည်တော်ဘောလုံးအသင်း၏ ပထမဆုံး အာရှအဆင့် ဝင်ရောက်ယှဉ်ပြိုင်ခြင်း ဖြစ်သည်။ နေပြည်တော်အသင်းသည် အုပ်စုအဆင့်ကျော်လွန်ပြီး ၁၆ သင်းအဆင့်တွင် ဗီယက်နမ်အသင်းဖြစ်သော Hanoi T&T အသင်းနှင့်တွေ့ဆုံခဲ့သည်။*

### AFC ဖလား အုပ်စု (H) ရပ်တည်မှု 
|}
; Tiebreakers
* Tampines Rovers and Pune are ranked on head-to-head record.

## ကမကထပြုကုမ္ပဏီများ 
## ကစားသမားများ (၂၀၁၅) 
### လအလိုက်ဆုရရှိမှု 
### Hat-tricks 
## တစ်နှစ်တာအကောင်းဆုံးကစားသမားဆု 
## ဘောလုံးရာသီ 
## ကိုးကား
## ပြင်ပလင့်များ
*
SQL

SQL သည် Structured Query Language ၏ အတိုကောက် စကားလုံးဖြစ်သည်။ထိုစကားသုံးလုံးဖြင့် တိကျသော အနက်အဓိပ္ပာယ်ကို မဖော်ဆောင်နိုင်သော်လည်း မြန်မာလိုအားဖြင့် အချက်အလက်များအား စုစည်းထည့်သွင်းရယူ ထိန်းချုပ်နိုင်သော ကွန်ပျူတာဘာသာစကား ဟု ခေါ်ဆို သတ်မှတ်နိုင်မည်ဖြစ်သည်။အဓိကအားဖြင့် **အပြန်အလှန် ဆက်စပ်လျက် ရှိသော အချက်အလက်များအား စီမံညွှန်ကြားရေးစနစ်** (Relational DataBase Management System - RDMS)နှင့် **အပြန်အလှန် ဆက်စပ်လျက် ရှိသော အချက်အလက်များစီးဆင်းမှု အားစီမံခန့်ခွဲရေးစနစ်** (Relational Data Stream Management System - RDSMS) တို့အတွက် အဓိက ရည်ရွယ် အသုံးပြုကြသော ဘာသာစကားလည်း ဖြစ်သည်။၎င်းဘာသာစကားတွင် အချက်အလက်များကို တိကျစွာ ပုံဖော်တည်ဆောက်နိုင်သော Data defination Language(DDL)၊အချက်အလက်များကို တွက်ချက်စိစစ်နိုင်သော Data Manipulation Language (DML)နှင့် အချက်အလက်များနှင့် အသုံးပြုသူများကို ထိန်းချုပ်ကွပ်ကဲနိုင်သော Data Control Language (DCL)ဟူ၍ ပါဝင်သေးသည်။SQL သည် စာကြောင်းရေအနည်းငယ်ဖြင့် လုပ်ငန်းပြီးမြောက်စေနိုင်သော ကွန်ပျူတာဘာသာစကား မျိုးနွယ်ဝင် (4Gl - Fourth Generation Language)ဖြစ်သော်လည်း (3Gl - Tirth Generation Language) ပိုင်းဆိုင်ရာဖြစ်သည့် procedure (လုပ်ငန်းစဉ်ပြီးမြောက်ရန်ဆင့်ကဲလုပ်ဆောင်ချက်)များလည်းပါဝင်လျက် ရှိသည်။၁၉၈၆ ခုနှစ်တွင် (ANSI)၏ စံနှုန်းတွင် သတ်မှတ်ခံရပြီး ၁၉၈၇ တွင် (ISO)၏ စံနှုန်းအဖြစ်လည်း သတ်မှတ်ခံရသည်။အခြား ကွန်ပျူတာ ပရိုဂမ် ဘာသာစကား (BASIC, C, C++, C#,Java) များကဲ့သို့အသုံးပြုခြင်းနှင့် လေ့လာရာတွင်လည်း ခက်ခဲခြင်းလည်း မရှိပေ။

### သမိုင်း
၁၉၇၀ အစောပိုင်းတွင် IBM ရှိ Donald D. Chamberlin နှင့် Raymond F. Boyce တို့က SEQUEL(Structured English QUEry Language) ဟု အမည်ပေးထားသောကွန်ပျူတာဘာသာစကားကို  IBM database အတွက် စဦး လုပ်ဆောင်ခဲ့ကြသည်။၁၉၇၀ နှစ်ကုန်ပိုင်းတွင်  Dr. E. F. Codd ၊ Chamberlin နှင့် Boyce တို့က Relational DataBase များရှိအန္တရာယ်ရှိနိုင်သော ပြစ်ချက်များကို တွေ့ရှိခဲ့ကြပြီးနောက် Relational Software Inc. (ယခု Oracle Corporation)မှ ၄င်တို့ ကိုယ်ပိုင် SQL အသုံးပြု  **အပြန်အလှန် ဆက်စပ်လျက် ရှိသော အချက်အလက်များအား စီမံညွှန်ကြားရေးစနစ်** ကို အမေရိကန် ရေတပ်နှင့်အစိုးရအဖွဲ့အစည်းများအား ရောင်းချခဲ့သည်။ထို့နောက်တွင်မှ SQL ၏ ဖွံ့ဖြိုးမှုသည်လည်းတိုးတက်လာခဲ့သည်။
Messier 109

**Messier 109** (*NGC 3992*) သည် ခရုပတ်ပုံစံ ဂယ်လက်ဆီဖြစ်ပြီး အနီးစပ်ဆုံး အလင်းနှစ်  မီလီယံ ဝေးကွာသည်။ ယင်းသည် M91 မှ နောက်ကလိုက်ကာ အဝေးဆုံးမှ Messier အရာဝတ္ထုဖြစ်သည်။ M109 သည် အာရှာ မေဂျာ ကြယ်စုတန်းတွင် တည်ရှိသည်။

## ကိုးကား
Noise pop

**Noise pop** သည် alternative rock ၏ မျိုးခွဲတစ်မျိုးဖြစ်ပြီး ၁၉၈၀ အလယ်တွင် ယူနိုက်တက်ကင်းဒမ်း နှင့် အမေရိကန် ပြည်ထောင်စုတွင် စတင်ဖွံဖြိုးလာခဲ့သည်။ မညီညာသော ဆူညံသံများ(သို့) Feedback ဖြင့် ရောနှောထားသည်။ melodic instrumentation နှင့် pop ဂီတတွင် တွေ့ရသော အစိတ်အပိုင်းများဖြင့် ထုတ်လုပ်ကြသည်။ noise rock ထက် melodic ဆန်သည်။

Noise pop သည် pop သီချင်းရေးပုံနှင့် distorted guitar နှင့် drone များနှင့် ပေါင်းစပ်ထားသည်။ The Velvet Underground သည် ဤအမျိုးအစားဖြင့် လွှမ်းမိုးခဲ့သည်။ သူတို့၏ အစောပိုင်း အယ်လ်ဘမ်များတွင် feedback နှင့် distortion များဖြင့် စမ်းသပ်ထားသည်။ အစောပိုင်း အမေရိကန် alternative rock တီးဝိုင်းများဖြစ်သော Sonic Youth, Yo La Tengo နှင့် Dinosaur Jr တို့သည် rock သီချင်းတည်ဆောက်ပုံကို guitar distortion နှင့် ရောနှောထားပြီးချက်ချင်းဆိုသလို ရှေ့ပြေးဖြစ်လာခဲ့သည်။ The Jesus and Mary Chain ၏ ၁၉၈၅ အယ်လ်ဘမ် *Psychocandy* သည် noise pop အမျိုးအစားဟု ယူဆခဲ့သည်။ Kareem Estefan ၏ Stylus Magazine ကိုးကားထားသည့် အယ်လ်ဘမ်သည် indie rock ထဲမှ distortion ကိုသုံးခြင်းဖြင့် ပြောင်းလဲထားပြီး ၈၀ ခုနှစ်များ၏ နားဝင်ချို၍ မှတ်မိလွယ်သော တေးသွားများဖြင့် ထူးခြားစေရန် စီမံထားသည်။

၈၀ နောက်ပိုင်းတွင် noise popသည် British Shoegazing ရွေ့လျားမှုအတွက် အဓိကတက်ကြွစေခဲ့သည်။ The Jesus နှင့် Mary Chain လွှမ်းမိုးခြင်းဖြင့် gothic rock တီးဝိုင်း My Bloody, Valentine သူတို့၏ Ep( Extended-play Vinyl record) The New Record by My Bloody valentine တွင် ၁၉၆၀ pop 100 နှင့် noise တို့ကို ရောနှော၍ စမ်းသပ်ခဲ့သည်။ အရန်ရင့်ဖြစ်စေသော shoegazing sound အတွက် လမ်းခင်းစေခဲ့သည်။ noise pop သည် radio မှ indie rock ဖြစ်ရပ် ဆက်လက်လွှမ်းမိုးခဲ့သည်။
Microsoft Access

**Microsoft Access** သည် မိုက်ခရိုဆော့ဖ် ကုမ္ပဏီမှ စီးပွားဖြစ်ထုတ်လုပ်ရောင်းချသောအချက်အလက်များအားစီမံညွှန်ကြားရေးစနစ် တစ်ခုဖြစ်သည်။ ၎င်းတွင် အသုံးပြုသူများမှ နားလည်လွယ်သည့် အသွင်အပြင် (GUI)၊ မိုက်ခရိုဆောဖ့်၏ "ပေါင်းကူးချိတ်ဆက်နည်းပညာ အသုံးပြုအချက်အလက် မောင်းနှင်ထိန်းချုပ်စနစ်" (Microsoft Jet Database Engine) နှင့် ဆော့ဝဲဖွံ့ဖြိုးတိုးတက်ရေးကို ဆောင်ရွက်နိုင်သော ကိရိယာများလည်းပေါင်းစပ်ပါဝင်သည်။ အချက်အလက်များကို ကိုယ်ပိုင် ဖန်တီးထားသော ဖိုင်စနစ်ပုံစံဖြင့် ပေါင်းကူးချိတ်ဆက်နည်းပညာအသုံးပြု အချက်အလက်ထိန်းသိမ်းစနစ် တွင်သိမ်းဆည်းသည်။ အခြား အချက်အလက်ဆိုင်ရာ အသုံးချ ဆော့ဝဲများမှလည်း တိုက်ရိုက်ခေါ်ဆို အသုံးပြုနိုင်သည်။ အခြား ရုံးပိုင်းဆိုင်ရာ အသုံးချဆော့ဝဲများနည်းတူ object အခြေပြု ကွန်ပျူတာဘာသာစကား ဖြစ်သော VBA ကိုလည်း အထောက်အပံ့ပြုသည်။

## သမိုင်း
### Omega စီမံကိန်း
၁၉၈၀ ခုနှစ်တွင် မိုက်ခရိုဆော့ဖ်သည် အပြန်အလှန်ဆက်စပ်လျက်ရှိသော အချက်အလက်များဆိုင်ရာစနစ် ရောင်းခွင့်ကို R:Base အတွက် ရရှိပြီးနောက် Omega စီမံကိန်းကို စတင်လုပ်ဆောင်ခဲ့ကြသည်။ ၁၉၈၈ ခုနှစ်တွင် ဝင်းဒိုး ကွန်ပျုတာ စက်လည်ပတ်စနစ် နှင့် OS/2 ကွန်ပျုတာစက်လည်ပတ်ရေးစနစ်များအတွက် လုပ်ဆောင်နိုင်ခဲ့ကြသည်။ ၎င်းကိုပင် macro ဟု နာမည်ပေးကာ ဆော့ဝဲများတွင် ပူးတွဲပါဝင်ဆောင်ရွက်ပေးနိုင်သောအရာ တစ်ခုအဖြစ် ဆက်လက်လုပ်ဆောင်ခဲ့ကြသည်။ သို့သော်လည်း Visual Basic for Application(VBA) ထွက်ပေါ်လာသည့်အချိန်အထိ အောင်မြင်စွာလုပ်ဆောင်နိုင်ခဲ့ခြင်း မရှိပေ။

### Cirrus စီမံကိန်း
Omega စီမံကိန်း ရပ်နားသွားပြီးနောက် ထိုလုပ်ငန်းတွင် ပါဝင်သူများကို Visual Basic (VB) နှင့် Cirrus စီမံကိန်းများတွင် လုပ်ဆောင်စေခဲ့သည်။ ထိုစီမံကိန်း၏ ရည်ရွယ်ချက်မှာ Paradox နှင့် dBase တို့အတွက် ခြားနားယှဉ်ပြိုင်နိုင်မှုများကို ရေးသားရန်ဖြစ်သည်။ မိုက်ခရိုဆော့ဖ်သည် FoxPro အားအောင်မြင်စွာ ထုတ်ဖော်ပြပြီးသည့်နောက် အထက်ပါ စီမံကိန်းများ ရပ်နားခြင်းမပြုဘဲ Extensible Storage Engine အတွက် ဆက်လက်အကောင်အထည် ဖော်ခဲ့ကြသည်။ သို့သော်လည်းနောက်ဆုံးတွင်  မိုက်ခရိုဆော့ဖ်၏ ပေါင်းကူးချိတ်ဆက်နည်းပညာ အသုံးပြုအချက်အလက် မောင်းနှင်ထိန်းချုပ်စနစ် ဆီကိုသာ ဦးတည် လုပ်ဆောင်ခဲ့သည်။ ၁၉၉၂ တွင် Cirrus ကို Access  အဖြစ် တရားဝင် ပြောင်းလဲသတ်မှတ်ခဲ့သည်။

### လက်ရှိချိန်ထိ
၁၉၉၂ နိုဝင်ဘာ ၁၃ တွင် Access (ဗားရှင်း 1.0) ကို ဖြန့်ချိခဲ့သည်။ ၁၉၉၃ မေလ တွင် Access (ဗားရှင်း 1.1) ကို ဖြန့်ချိခဲ့သည်။ ၁၉၉၄ တွင် Access (ဗားရှင်း 2.0) ကို ဖြန့်ချိခဲ့သည်။ Access (ဗားရှင်း 7.0) ကို Office 95 တွင် Microsoft ထုတ်ကုန်များဖြစ်သည့် excel ၊ word၊ power point တို့နှင့် ပူးတွဲ ဖြန့်ချိခဲ့သည်။ ထို့နောက်တွင်မှ Access 97 (ဗားရှင်း 8.0)၊Access 2000 (ဗားရှင်း 9.0)၊Access 2002 (ဗားရှင်း 10.0)၊ Access 2003 (ဗားရှင်း 11.5)၊ Access 2007 (ဗားရှင်း 12.0)၊ Access2010 (ဗားရှင်း 14.0)၊ Access 2013 (ဗားရှင်း 15.0) ဟု အသီးသီးထုတ်ဝေခဲ့သည်။

## ကိုးကား
Acid (ကွန်ပျူတာ ဗိုင်းရပ်စ်)

**Acid ဗိုင်းရပ်စ်**သည် .COM နှင့် .EXE ဖိုင်များကို ဦးတည်တိုက်ခိုက်သည်။ ထိုဗိုင်းရပ်စ်ရှိရာနေရာရှိ ဖိုင်များကို ကူးစက်သည်။ ကူးစက်ခံဖိုင်များသည် ဗိုင်းရပ်စ်အချက်အလက်များကို ၇၉၂ ဘိုက်  ရောက်သည်အထိ ပြောင်းလဲခံရသည်။ ထိုပမာဏထက်ကြီးသော ဖိုင်များတွင်မူ ဖိုင်ပမာဏကြီးလာခြင်းမရှိပေ။ ကူးစက်မှုမရှိ ဟုဆိုနိုင်သည်။ ကူးစက်ခံရသောဖိုင်များတွင် 
*"*.EXE *.COM .."
*"Program too big to fit in memory"
*"Acid Virus"
*"Legalize LSD|ACiD and Cannabis|Pot"
*"By: Copyfright Corp-$MZU"
စာသားများတွေ့ရှိရသည်။

## ပြင်ပလင့်ခ်များ 
*Computer Viruses (A) , by Probert Encyclopedia
*Acid virus , by McAfee
AIDS II (ကွန်ပျူတာ ဗိုင်းရပ်စ်)

**AIDS II ဗိုင်းရပ်စ်**ကို ၁၉၉၁ ခုနှစ် ဧပြီလတွင် တွေ့ရှိခဲ့ကြပြီး ၎င်းဗိုင်းရပ်စ်သည် .COM ဖိုင်များကို ဦးတည်တိုက်ခိုက်သည်။ ထိုဗိုင်းရပ်စ်သည် မူလ.EXE ဖိုင်များကို မကူးစက်စေဘဲ ဗိုင်းရပ်စ် အမည်တူ .COM ဖိုင် နှင့် .EXE ဖိုင်များကို ဖြစ်ပေါ်စေသည်။ ကူးစက်ခံ .COM ဖိုင်များသည်  ဗိုင်းရပ်စ်၏ အချက်အလက်များ ထည့်သွင်းခံရခြင်း အပါအဝင် နေ့ရက်အချိန်များပါ ပြောင်းလဲခံရပြီး ၈၀၆၄ ဘိုက် ရောက်သည်အထိ ကြီးမားလာစေသည်။ ကူးစက်ခံရသော .COM ဖိုင်သည် 

:"Your computer is infected with ... 
        ❤Aids Virus II❤
:- Signed WOP & PGT of DutchCrack -"

စာသားကို မက်ဆေ့ အနေဖြင့်ဖော်ပြ ပြီးနောက် ကူးစက်ခံရသော .EXE ဖိုင်သည်

:"Getting used to me? 
:Next time, use a Condom ....."

စာသားကိုဖော်ပြသည်။

မူလ .exe ဖိုင်များသည် ကူးစက်ခံရခြင်းမရှိသောကြောင့် CRC ပရိုဂရမ်ဖြင့် စစ်ဆေးမှုသည် ဗိုင်းရပ်စ်ကို မတွေ့ရှိနိုင်ပေ။ အမည်တူ .COM ဖိုင် နှင့် .EXE ဖိုင်များကို ရှာဖွေခြင်းနှင့် ၈၀၆၄ ဘိုက် ရှိသော .COM ဗိုင်းရပ်စ်ဖိုင်ကို ရှာဖွေဖျက်ထုတ်ကုစားနိုင်သည်။

## အခြားကြည့်ရန် 
* AIDS (ကွန်ပျူတာ ဗိုင်းရပ်စ်)
Post-grunge

**Post-grunge** သည် hard rock ၏ပုံစံတစ်မျိုးဖြစ်ပြီး ၁၉၉၀ ခုနှစ်များ အလယ်ပိုင်းတွင် ကြီးထွားလာခဲ့သည်။ သို့သော် grunge သည် သိပ်သည်းသော အမျိုးအစားများမှာ ဉာဏ်ကွန်မြူးများမှာ ထုတ်ယူထားသည်။ punkနှင့် metal ကဲ့သို့ဖြစ်သည်။ post-grunge သည် thick guitar sound များမှ ပြောင်းလဲသည်။ ဒဲ့ဒိုးဖြစ်သော စာသားများဖြင့် မကြာခဏ mainstream သုခမူဟန်ကို မတင်ကြသည်။ Post-grunge သီချင်းများသည် mid-tempo နံပါတ်များကို ဖြင့် ဂရုစိုက်ကြသည်။ spirit of ballad များနှင့် hard rock anthem များ၏ power-chord energy များနှင့် ပေါင်းစပ်ထားသည်။

## ဆယ်ကျော်သက်များဆီသို့ post-grunge ရောက်ရှိခြင်း (၁၉၉၀ အလယ်) 
၉၀ အစောပိုင်းတွင် အဓိက grunge အုပ်စုများဖြစ်သော Nirvana, Pearl Jam, Soundgarden, နှင့် Alice in Chains တို့သည် အခြား လူကြိုက်များသော rock အမျိုးအစားများကဲ့သို့ hair-metal ၏ အုပ်စိုးမှု အဆုံးသတ်ချိန်တွင် chart များတွင် မုန်တိုင်းထန်ခဲ့သည်။ ဦးတည်ရာသို့ အရင်းအနှီးရရန် နည်းလမ်းရှာသည်။ Nirvana ၏ smell Like Teen Spirit သည် record label တွင် လက်မှတ်ရေးထိုးခံခဲ့ရသည်။ လူကြိုက်အများဆုံးတီးဝိုင်းသုံးခုမှာ Bush, Candlebox နှင့် Collective soul တို့ဖြစ်သည်။

## Post-grunge ကျော်ကြားမှု ကြီးထွားလာခြင်း(၁၉၉၀ နောက်ပိုင်းနှင့် ၂၀၀၀အစောပိုင်း)
၉၀ ခုနှစ်များ အကုန်နီးပါးတွင် post-grunge၏ ပထမဆုံးမျိုးဆက်သစ်များ တီးဝိုင်းများသည် alt-metal နှင့် rap-rock တို့၏ ရုတ်တရက်ထိုးစိုက်စဉ်တွင် စီးပွားရေးအရ ဆုံးရှုံးလာခဲ့သည်။
သို့သော် post-grunge စွန့်ခွာသွားသည်ဟု မဆိုနိုင်ပါ။

Post-grunge ပထမမျိုးဆက်သစ်အုပ်စုများကို ဆန့်ကျင်သောအားဖြင့် Creed နှင့် Nickelback တို့သည် သမာရိုးကျကို ထောက်ခံခဲ့ကြသည်။ ဖြစ်ချင်တော့ ဤသဘောသည် original grunge တီးသိုင်းတို့၏ လောကကို စိတ်ပျက်မှုကို လုံးဝဆန့်ကျင်ခြင်းဖြစ်သည်။ Creed နှင့် Nickelack ဦးဆောင်သောအားဖြင့် အခြား post-grunge တီးဝိုင်းများ ၂၁ရာစုအစတွင် ပို၍ ထင်ရှားလာခဲ့သည်။ 3 Door Down သည် chart များ ရက်သတ္တပတ်အတော်အကြာလွှမ်း မိုးခဲ့သည်။ နောက်ပိုင်း Paddle Mudd ကဲ့သို့များ hit=single များအတွက် ပုံသေနည်းများ ထုတ်ခဲ့သည်။

Post-grunge သည် modern နှင့် mainstream radio နေရာတိုင်းတွင် တွေ့မြင်နိုင်သည်။ နားထောင်သူတွေအတွက် alt-metal နှင့် rap rock တို့နှင့် ယုံကြည်စိတ်ချစွာ ယှဉ်ပြိုင်နိုင်ခဲ့သည်။

Original grunge တီးဝိုင်းများ၏ fan များသည် အထူးသဖြင့် အမျိုးအစား၏ဖန်တီးမှု စွမ်းရည်ရှိသော သီးသန့် အရည်အသွေး ကန့်သတ်ချက်နှင့် watered-down approach ကို မကြိုက်နှစ်သက်ကြပါဘူး။ Post-grunge သည် အမြတ်အစွန်း ထွက်သော musical style: post-grunge သည် နှိုင်းယှဉ်ခြင်းအားဖြင့် ထောက်ခံမှုရရှိရန် ကြိုးပမ်းသည့် အစီအစဉ်ဖြင့် တည်ရှိသည်။ ဆက်လက်ပေါ်ထွက်လာသော post-grunge ဓလေ့အရ များပြားစွာသော အုပ်စု ပေါ်ထွက်လာခဲ့သည်။ တောင်အာဖရိက၏ ၂၀၀၇ ခုနှစ်တွင် ထွက်ရှိသော Finding Beauty inf Negative Space ဖြင့်အောင်မြင်မှုရရှိခဲ့စဉ်တွင် Shinedown သည် သူတို့၏၂၀၀၈ album *The Sound of Madness* သည် mainstream သို့ တွန်းတင်နိုင်ခဲ့သည်။
Ada (ကွန်ပျူတာ ဗိုင်းရပ်စ်)

**Ada ဗိုင်းရပ်စ်** သည် ကွန်ပျူတာ ဗိုင်းရပ်စ် တစ်ခု ဖြစ်ပြီး အာဂျင်တီးနားနိုင်ငံတွင် ၁၉၉၁ ခုနှစ် အောက်တိုဘာလတွင် တွေ့ရှိခဲ့ကြသည်။ ဗိုင်းရပ်စ်၏ သွင်ပြင်လက္ခဏာများမှာ Ada ဗိုင်းရပ်စ်သည် ကွန်ပျုတာ၏ မန်မိုရီပေါ်တွင်ခိုအောင်းနိုင်ပြီး အခြားဖိုင်များကို ကူးစက်ကာ ပြန့်ပွားစေသည်။ .COM ဖိုင်များနှင့် COMMAND.COM ကို အဓိက ပစ်မှတ်ထားသည်။ ကူးစက်ခံရသော ဖိုင်များသည် ၎င်းတို့ဖိုင်များ၏အစတွင် ၂၆၀၀ ဘိုက် ထပ်မံပေါင်းထည်းခြင်းခံရပြီး ထိုဖိုင်များထဲတွင် 

*COMMAND.COM
*PCCILLIN.COM
*PCCILLIN.IMG
*HATI-HATI !! ADA VIRUS DISINI !!Delete

စာသားများပါဝင်သည်။

CHKDSK ဖြင့် စစ်ဆေးရာတွင် စစ်စတန် မန်မိုရီသည် ၂၁၃၁၂ ဘိုက်မှ၂၁၂၉၆ ဘိုက်အထိသာ ကျန်ကြောင်းတွေ့ရှိရသည်။ Ada ဗိုင်းရပ်စ်ကူးစက်ခံရသော ကွန်ပျူတာများသည် ပုံမှန်မဟုတ်သော ကွန်ပျူတာမောက်နှိပ်သည့် အသံကဲ့သို့သော အသံများ ကြားရသည်။ ကွန်ပျူတာ၏ဟာ့စ်ဒစ် နေရာလွတ်များ ကျန်နေသေးသော်လည်း နေရာလွတ်မရှိကြောင်း သတိပေးနေတတ်သည်။ ဖလော်ပီဒစ်များ နှင့် အင်တာနက်မှ ဒေါင်းလုပ်ဆွဲသောဖိုင်များမှ အများဆုံးကူးစက်သည်။

## ကိုးကား
ABC (ကွန်ပျူတာ ဗိုင်းရပ်စ်)

**ABC ဗိုင်းရပ်စ်** သည် ကွန်ပျူတာ ဗိုင်းရပ်စ်တစ်ခု ဖြစ်ပြီး ၁၉၉၂ ခုနှစ် အောက်တိုဘာလတွင် စတင်တွေ့ရှိခဲ့သည်။ COMMAND.COM နှင့် .EXE ဖိုင်များကို ဦးတည်တိုက်ခိုက်သည်။ လစဉ်လတိုင်း၏ ၁၃ရက်မြောက်နေ့တွင် ထိုဗိုင်းရပ်စ် အလုပ်လုပ်သည်။ CHKDSK ဖြင့် စစ်ဆေးရာတွင် ပြောင်းလဲခံရသည့် .COM နှင့် .EXE ဖိုင်များတွင် ၄ ဘိုက် မှ ၁၀ ဘိုက်အထိ တိုးလာကြောင်း တွေ့ရှိရသည်။ ကူးစက်ခံ .EXE ဖိုင်များတွင် ၂၉၅၂ ဘိုက်မှ ၂၉၇၂ ဘိုက် အထိတိုးလားကြောင်းလည်း တွေ့ရှိရသည်။ .EXE ဖိုင်တည်ဆောက်ထားမှု၏ နောက်ဆုံးနေရာတွင် နေရာယူသည်။ ကူးစက်ခံရသော ဖိုင်များ၏ နေ့ရက်အချိန်များသည် တည်ဆောက်ထားသည့်နေ့မှ လက်ရှိကူးစက်ခံရသောနေ့ အဖြစ်သို့ပြောင်းလဲခြင်း ခံရသည်။ ကူးစက်ခံ .EXE ဖိုင်များတွင် သာမန်အားဖြင့် မည်သည့် စာသားမှမပေါ်သော်လည်း
:ABC_FFEA
:Minsk 8.01.92
:ABC
စသော စာသားများကို ကူးစက်ခံဖိုင်များမှ ပြန်လည်ဖြေကာတွေ့ရှိရသည်။

ABC ဗိုင်းရပ်စ်သည် ၂၀၁၄ ခုနှစ်တွင် Jan ten Hove ရေးသားသော ABC keylogger ထရိုဂျန် မဟုတ်ကြောင်းလည်း သိရှိဖို့လိုသည်။ 

## ပြင်ပလင့်ခ်များ 
*Computer Viruses (A) , by Probert Encyclopedia
*Symantec Security Response - ABC, by Symantec
AIDS (ကွန်ပျူတာ ဗိုင်းရပ်စ်)

**AIDS ဗိုင်းရပ်စ်**သည် Turbo Pascal 30.1a ဖြင့်ရေးသားထားပြီး .COM ဖိုင်များကို ဦးတည်တိုက်ခိုက်သည်။ MS-DOS ၏ အားနည်းချက်ကို ရှာဖွေကာ ဖန်တီးထားခြင်း ဖြစ်သည်။ အမည်တူကူးစက်ခံ .COM နှင့် .EXE တွင် .COM ဖိုင်က လုပ်ငန်းများ အရင်လုပ်ဆောင်သည်။ ကူးစက်ခံရသော ဖိုင်များတွင် အောက်ပါ စာသားကိုတွေ့ရှိရသည်။

''ATTENTION I have been elected to inform you that throughout your process of collecting and executing files, you have accdientally (sic) ¶HÜ¢KΣ► [PHUCKED] yourself over: again, that's PHUCKED yourself over.  No, it cannot be; YES, it CAN be, a √ìτûs [virus] has infected your system. Now what do you have to say about that? HAHAHAHAHA. Have ¶HÜÑ [PHUN] with this one and remember, there is NO cure for AIDS''

ထိုစာသားပေါ်လာလျှင် ကွန်ပျူတာသည် နှေးကွေးသွားပြီး ပိတ်ပြီးပြန်ဖွင့်မှသာ ရနိုင်တော့သည်။ ကူးစက်ခံရသော ဖိုင်များအား မူရင်းဖိုင်များဖြင့် အစားထိုးကာ ပြန်လည် ပြုပြင်နိုင်သည်။ နောက်ပိုင်းတွင် AIDS II ဗိုင်းရပ်စ်သည်လည်း AIDS ဗိုင်းရပ်စ်ကို ပြန်လည်မွမ်းမံထားသည်ဟု ယူဆမှုများရှိသည်။

## ကိုးကား 
*AIDS virus , by McAfee
*Computer Viruses (A), by Probert Encyclopaedia
ဘားကမ့် ပခုက္ကူ

ပခုက္ကူမြို့တွင် ပထမဆုံးအကြိမ် ဘားကမ့်အဖြစ် **ဘားကမ့် ပခုက္ကူ** ကို ၂၀၁၃ နိုဝင်ဘာလ ၂ ရက်နှင့် ၃ ရက်နေ့များတွင် ပခုက္ကူမြို့ တိလောကရာမ ဘုန်းတော်ကြီးပညာသင်ကျောင်းတွင်  ပြုလုပ်နိုင်ခဲ့သည်။ အဆိုပါ ဘားကမ့် ပခုက္ကူပွဲသို့ ပြည်တွင်း နည်းပညာနယ်ပယ်အသီးသီးမှ ပညာရှင်ပေါင်း ၂၀ ခန့်က ဦးဆောင်ဆွေးနွေးခဲ့ပြီး မြို့ခံ တက်ရောက်သူ စုစုပေါင်း လူဦးရေ ၂၀၀၀ (နှစ်ထောင်) ခန့် တက်ရောက်ခဲ့ကြကာ မြန်မာနိုင်ငံတွင် တက်ရောက်သူ ဒုတိယအများဆုံး ဘားကမ့် ဖြစ်ခဲ့သည်။
 
## ဒုတိယအကြိမ် ဘားကမ့် ပခုက္ကူ
ဒုတိယအကြိမ် ဘားကမ့် ပခုက္ကူကို ၂၀၁၄ အောက်တိုဘာလ ၂၅ ရက်နှင့် ၂၆ ရက်နေ့များတွင် ပခုက္ကူမြို့ တိလောကရာမ ဘုန်းတော်ကြီးပညာသင်ကျောင်းတွင် ထပ်မံပြုလုပ်နိုင်ခဲ့သည်။ ထူးအယ်လင်း၊ ခင်ဝင့်ဝါ စသည့် အနုပညာရှင်များအပါအဝင် Pyay Development IT, Mido, ပန်းစကား, Mandalay Data Share Team, Ubuntu Myanmar Loco Team စသည့် နည်းပညာအဖွဲ့များမှ ဦးဆောင် ဆွေးနွေးကာ တက်ရောက်သူ စုစုပေါင်းလူဦးရေ ၁၇၀၀ (တစ်ထောင့်ခုနစ်ရာ)ခန့် ရှိခဲ့သည်။

## ကိုးကား 
## ပြင်ပလင့်ခ်များ 
Barcamp Pakokku
သုတ်မဟာဝါ

**မဟာဝါ** (သို့) **သုတ်မဟာဝါ** ()ပါဠိတော်တွင် သုတ်ပေါင်း ၁၁ သုတ်ပါသည့်အနက် ဗုဒ္ဓဘုရား ပရိနိဗ္ဗာန်စံခဏ်းနှင့် ပရိနိဗ္ဗာန်မစံမီ အခြေအနေများ၊ ဗုဒ္ဓခေတ် မဇ္ဈိမဒေသ အခြေအနေများ၊ ယဉ်ကျေးမှုများ၊ လောကီ လောကုတ္တရာ ကြီးပွားအောင်မြင်ရေးတရားများကို အရင်းကျကျ ပြဆိုရာ မဟာပရိနိဗ္ဗာနသုတ်တော်ကြီးလည်း ပါဝင်လေသည်။ ထို့ပြင် ဤကျမ်း၌ပင် ဗုဒ္ဓဘာသာလောကတွင် အခြေခံအကျဆုံးဖြစ်သည့် မဟာသတိပဋ္ဌာန်သုတ်လည်း ပါဝင်သည်။

ဤပါဠိတော်လာ မဟာနိဒါနသုတ်တော်ကြီးကား အလွန်တရာ ခက်ခဲနက်နဲ သိမြင်နိုင်ခဲသော ပဋိစ္စသမုပ္ပါဒ်သဘောများကို အကျယ် ဝေဖန် ဟောပြတော်မူရာ သုတ်တော်ကြီး ဖြစ်ပေသည်။ ယနေ့ခေတ်တွင် အလွန် ခေတ်စားနေသည့် တမလွန်လောက ရှိ-မရှိဟူသော ပြဿနာအတွက် ဗုဒ္ဓဒေသနာကျမ်းလာ တိုက်ရိုက်အဖြေများကိုလည်း ဤပါဠိတော်ကျမ်း၌ပါရှိသည့် ပါယာသိသုတ်၌ ဥပမာ အမျိုးမျိုးဖြင့် ဖြေရှင်းဟောကြားထားသည်။

## ပါဝင်သောသုတ်များ
*မဟာပဒါနသုတ်
*မဟာနိဒါနသုတ်
*မဟာပရိနိဗ္ဗာနသုတ်
*မဟာသုဒဿနသုတ်
*ဇနဝသဘသုတ်
*မဟာဂေါဝိန္ဒသုတ်
*မဟာသမယသုတ်
*သက္ကပဉှသုတ်
*မဟာသတိပဋ္ဌာနသုတ်
*ပါယာသိသုတ်

## ကိုးကား 
ကဏ္ဍ:သုတ္တန်ပိဋကတ်
A and A

**A & A ဗိုင်းရပ်စ်**သည် .COM ဖိုင်များကို ဦးတည်တိုက်ခိုက်သည်။ ကူးစက်ခံရသော ဖိုင်များ၏ နေ့ရက်အချိန်များသည် တည်ဆောက်ထားသည့်နေ့မှ လက်ရှိကူးစက်ခံရသောနေ့ အဖြစ်သို့ ပြောင်းလဲခြင်းခံရသည်။ ကူးစက်ခံရသော ဖိုင်များတွင် {A&A} ဟူသော စာသားကိုတွေ့ရှိရသည်။

## ပြင်ပလင့်ခ်များ 
*Computer Viruses (A) , by Probert Encyclopedia
*A and A, by Symantec
Exe ဖိုင်

**.exe ဖိုင်** များသည် DOS ၊ OpenVMS၊ မိုက်ခရိုဆော့ဖ် ဝင်းဒိုးစ် ၊ Symbian သို့မဟုတ် OS/2 တို့အတွက် အဓိကလုပ်ဆောင်ပေးသော ဖိုင်နောက်ဆက် ဖြစ်သည်။ .COM နှင့် ကွာခြားသည်မှာ ၎င်းတွင်GI  အသုံးပြုသူများမှ နားလည်လွယ်သည့် အသွင်အပြင် (GUI) ၊ရုပ်ပုံများ နှင့်  အိုင်ကွန်(icon) များကဲ့သို့သော အချက်အလက်ရင်းမြစ်များစွာ ပါဝင်သည်။
COM ဖိုင်

**.COM ဖိုင်**သည် ပုံစံရိုးရှင်းပြီး သတ်မှတ်ဆောင်ရွက်ချက်အတိုင်း လုပ်ဆောင်ပေးနိုင်သော ဖိုင်တစ်မျိုးဖြစ်သည်။ ဆိုလိုသည်မှာ ကွန်ပျူတာစက်လည်ပတ်စနစ်ကို အမိန့်ပေးနိုင်သော အချက်အလက်များပါသော ဖိုင်နောက်ဆက် သို့မဟုတ် ကွန်ပျူတာစက်လည်ပတ်စနစ်မှ ခေါ်ယူအသုံးပြုရန် နားလည်သော ဖိုင်တစ်မျိုးဖြစ်သည်။ ရှေးယခင် MS-DOS တွင် အဓိကသုံးစွဲခဲ့ကြသည်။ နောက်ပိုင်းတွင် .com ကို ထိန်ချန်ထားပြီး .exe ကိုသာ အသုံးပြုလာကြသည်။

## မိုက်ခရိုဆော့ဖ် ဘိုင်နရီ ပုံစံ
.COM ဖိုင်သည် CP/M နှင့် MS-DOS တို့တွင် အသုံးပြုသော ဘိုင်နရီ အစဉ်ဖြင့်လုပ်ဆောင်နိုင်သော ဖိုင်ဖြစ်သည်။ ၎င်းတွင် လုပ်ငန်းကို လုပ်ဆောင်ရန်သတ်မှတ်ထားသော ကုဒ်နှင့် အချက်အလက်များမှအပ အခြား အချက်အလက်များမပါဝင်ပေ။ ဘိုင်နရီ စနစ်တွင် အများဆုံး ၆၅၂၈၀ (FF00h) ဘိုက် အထိသာလျှင် အသုံးပြုနိုင်သောကြောင့် ကုဒ်နှင့် အချက်အလက်များကို သတ်မှတ်နေရာအစုတွင်သာ သိမ်းဆည်းနိုင်ခဲ့သည်။ ထိုသို့နေရာလွတ် နည်းပါးခြင်းနှင့် ဖိုင်များအတွက် နေရာချထားမှု နည်းစနစ်အသစ် မတွေ့ရှိသေးသောကြောင့် သတ်မှတ်နေရာတွင် ပုံသေထားကာ ကွန်ပျူတာစက်လည်ပတ်စနစ်မှ စတင်လုပ်ဆောင်သည်နှင့် ခေါ်ယူအသုံးပြုနိုင်ရန် စီစဉ်ခဲ့ကြသည်။

## .COM အားထောက်ပံ့ပေးထားမှုနှင့် .com အန္တရာယ်
.COM ဖိုင်ကို ယခုနောက်ပိုင်း **window NT** အခြေပြု ပလက်ဖောင်းများအထိ အသုံးပြုနိုင်သေးသည်။ သို့ရာတွင် MS-DOS စနစ်နှင့်သာ တွဲဖက်အသုံးပြုနိုင်သည်။ ယခင် .COM တွင် အသုံးပြုထားသော အချို့ဖိုင်များအား ခေါ်ယူအသုံးပြုနိုင်ရန်အတွက် ဖြစ်သည်။ အချို့ ဗိုင်းရပ်စ် ရေးသူများသည် ၎င်းတို့၏ ဗိုင်းရပ်စ် များကို ဝက်ဘ် ၏ နောက်ဆက်ဖြစ်သော **.com** ကဲ့သို့ ထင်ရောင်ထင်မှားဖြစ်စေကာ တိုက်ခိုက်မှုများ ပြုလုပ်ကြဖူးသည်။ သို့သော်လည်း .COM သည် ယခုအခါ ကိုယ်ပိုင်လုပ်ဆောင်နိုင်မှုမရှိသောကြောင့် အန္တရာယ် မရှိနိုင်ပေ။

## ကိုးကား
ဝင်းမြင့် (ဝန်ကြီးဟောင်း)

'''*ဝဏ္ဏကျော်ထင်* ဦးဝင်းမြင့်''' သည် မြန်မာနိုင်ငံသား စီးပွားရေးလုပ်ငန်းရှင်နှင့် စီးပွားရေးနှင့် ကူးသန်းရောင်းဝယ်ရေး ဝန်ကြီးဌာန၏ ပြည်ထောင်စုဝန်ကြီး အဖြစ် တာဝန်ထမ်းဆောင်ခဲ့သူ ဖြစ်သည်။ ကုန်သည်များနှင့် စက်မှုလက်မှု လုပ်ငန်းရှင်များအသင်း၏ ဥက္ကဋ္ဌ အဖြစ် ဆောင်ရွက်ခဲ့သူဖြစ်ကာ ရွှေနဂါးမင်းကုမ္ပဏီ၏ ပိုင်ရှင်လည်းဖြစ်သည်။

## ကိုးကား
ပါထိကဝဂ္ဂ

**ပါထိကဝဂ္ဂ**()သည် ဒီဃနိကာယ်၏ နောက်ဆုံးကျမ်းဖြစ်ပြီး ၎င်းပါဠိတော်၌ ကမ္ဘာဖြစ်ပုံ ပျက်ပုံ အယူအဆများကို အရင်းကျကျ အကျယ်တဝင့် ပြဆိုထားသော အဂ္ဂညသုတ်၊ ဗုဒ္ဓမြတ်စွာ၏ ရုပ်ပုံတော်ကို သရုပ်ဖော်ပြရာဖြစ်သော မဟာပုရိသလက္ခဏာကျမ်းဟု ခေါ်ဆိုထိုက်သည့် လက္ခဏသုတ်တော်ကြီး အစရှိသော သုတ်များပါဝင်သည်။ ထိုလက္ခဏသုတ်တော်တွင် ဘုရားရှင်၏ လက္ခဏာ ၃၂-ပါးအနက် တစ်ပါး တစ်ပါးလျှင် (၁) အကြောင်းကံ၊ (၂) ကံ၏အကျိုး၊ (၃) လက္ခဏာ၊ (၄) လက္ခဏာ၏အကျိုးဟူ၍ လေးမျိုးစီ ပြဆိုထားသဖြင့် ဗုဒ္ဓမြတ်စွာ၏ လက္ခဏာ ၃၂-ပါးကို ကြည်ညို၍ မဆုံးနိုင်အောင် တွေ့ရမည်ဖြစ်သည်။ ဤပါဠိတော်၌ သုတ်ပေါင်း ၁၁-သုတ် ပါဝင်ပေသည်။

## ပါဝင်သော သုတ်တော်များ 
*ပါထိကသုတ်
*ဥဒုမ္ဗရိကသုတ်
*စက္ကဝတ္တိသုတ်
*အဂ္ဂညသုတ်
*သမ္ပသာဒနိယသုတ်
*ပါသာဒိကသုတ်
*လက္ခဏသုတ်
*သိင်္ဂါလသုတ်
*အာဋာနာဋိယသုတ်
*သင်္ဂီတိသုတ်
*ဒသုတ္တရသုတ်

## ကိုးကား 
ကဏ္ဍ:သုတ္တန်ပိဋကတ်
မြင့်လှိုင်

**ဦးမြင့်လှိုင်** သည် မြန်မာနိုင်ငံ လယ်ယာစိုက်ပျိုးရေးနှင့် ဆည်မြောင်း ဝန်ကြီးဌာန၏ ပြည်ထောင်စု ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။ သူသည် တပ်မတော်မှ ဒုတိယ ဗိုလ်ချုပ်ကြီး ရာထူးဖြင့် အနားယူခဲ့သူ ဖြစ်ပြီး လေကြောင်းရန် ကာကွယ်ရေးတပ်ဖွဲ့ အရာရှိချုပ် အဖြစ် တာဝန်ထမ်းဆောင်ခဲ့သူလည်း ဖြစ်သည်။  ယခင် တပ်မတော်အစိုးရ ဒုတိယအကြီးအကဲ ဦးမောင်အေး ၏ ကိုယ်ရေးအရာရှိ အဖြစ် ထမ်းဆောင်ဖူးသည်။သူသည် တပ်မတော် တွင် ၂၀၁၀ ပြည့်နှစ် ရှေ့ပိုင်းကာလများအတွင်း  အသက်အငယ်ဆုံး တိုင်းမှူး၊အသက်အငယ်ဆုံး ဒုတိယဗိုလ်ချုပ်ကြီး အဖြစ် စာရင်းဝင်သည်။ 

## နိုင်ငံရေးသမားဘဝ 
သူသည် လေကြောင်းရန်ကာကွယ်ရေးတပ်ဖွဲ့ ၏ အရာရှိချုပ် အဖြစ် မှ ၂၀၁၀ ခုနှစ် ဩဂုတ် လတွင် အငြိမ်းစားယူပြီး အထွေထွေရွေးကောက်ပွဲ ၂၀၁၀  ဝင်ပြိုင်သည် ။နေပြည်တော် ဒက္ခိဏသီရိမြို့နယ် မှ နေ၍ ကိုယ်စားလှယ်အဖြစ် ရွေးချယ်ခံရပြီး ဦးသိန်းစိန်အစိုးရအဖွဲ့ တွင် လယ်ဆည်ဝန်ကြီး ဖြစ်လာသည်။ အထွေထွေရွေးကောက်ပွဲ ၂၀၁၅ နှင့် အထွေထွေရွေးကောက်ပွဲ ၂၀၂၀ တို့တွင် အဆိုပါ မဲဆန္ဒနယ်မှ နေ၍ ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီကိုယ်စားပြု ဝင်ပြိုင်သော်လည်း ရှုံး နိမ့်သည်။သူသည် ၂၀၁၅ ခုနှစ် နောက်ပိုင်း မိခင်ပါတီ တွင်ပင် သဘောထားတင်းမာသော နိုင်ငံရေးသမားအဖြစ် ဖြတ်သန်းခဲ့သည်။ ပါတီ၏ နေပြည်တော်တာဝန်ခံ ၊တောင်သူလယ်သမားရေးရာဌာနကြီးမှူး အဖြစ်လည်း တာဝန်ပေးခံရကာ ၂၀၂၄ ခုနှစ် မတ်လ  တွင် ပါတီနိုင်ငံရေး မှ နုတ်ထွက်ခဲ့သည်။

### ထိန်းသိမ်းခံရခြင်း 
သူ့ကို နိုင်ငံတော်စီမံအုပ်ချုပ်ရေးကောင်စီ က ၂၀၂၄ ခုနှစ် ဧပြီ ၁၀ ရက် တွင် အဂတိလိုက်စားမှုဖြင့်  ဖမ်းဆီးထိန်းသိမ်းသည်။  သူသည် ဝန်ကြီးရာထူး ရထားချိန် ရန်ကုန်မြို့၊ ဒဂုံမြို့သစ်အရှေ့ပိုင်း ရှိ လယ်မြေဧက ၁၇၀၀ ကျော်အား  သူနှင့် သမက်ဖြစ်သူတို့၏ အမည်များဖြင့် လယ်မြေလုပ်ပိုင်ခွင့် လျှောက်ထားရယူခဲ့သည်။

## ထင်ရှားဖြစ်ရပ်နှင့်ဝေဖန်ခံရမှုများ 
၎င်း လယ်ဆည်ဝန်ကြီး အဖြစ် တာဝန်ထမ်းဆောင်စဉ် ၂၀၁၂ ခုနှစ်  မတ်လ အတွင်းက  ပြည်တွင်းထုတ်ဂျာနယ်တစ်စောင် တွင် လွှတ်တော်ကိုယ်စားလှယ်များအား ဦးနှောက်မရှိ၊ စာမတတ် အစရှိသော အင်တာဗျူး ဖြေကြားခဲ့မှု      နှင့်  ၂၀၁၃ ခုနှစ် ဇန်နဝါရီလ နောက်ဆုံးအပါတ်က ဧရာဝတီတိုင်းဒေသကြီး ဓနုဖြူမြို့နယ် ခရီးစဉ်အတွင်း တောင်သူလယ်သမားများအား အကြွေးကျေအောင် ထမင်းတစ်နပ်လျှော့စားကြဖို့  တိုက်တွန်းစကား ဆိုခဲ့မှုများကြောင့် လူအများ၏ ပြစ်တင်ဝေဖန်ခြင်းကို ခံရသည်။   

ထို့အပြင်  သူသည် နိုင်ငံရေးသမားဘဝ ၂၀၂၃ ဖေဖော်ဝါရီ ၂၁ ရက် တွင်   နေပြည်တော်၊ ဒက္ခိဏသီရိမြို့နယ် ကြံ့ခိုင်ဖွံ့ဖြိုးရေးပါတီဝင်များအား ဝါးရင်းတုတ်လက်နက်တပ်ဆင်ပွဲကို ပြုလုပ်ခဲ့မှုဖြင့် ပါတီ၏ ပြစ်တင်မှုကို ခံရပြီး   တာဝန်မှ နုတ်ထွက်ခဲ့ရသည်။ 

## ကိုးကား
ကျော်လွင်၊ ဦး

**ဦးကျော်လွင်** သည် မြန်မာနိုင်ငံ ဆောက်လုပ်ရေး ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။ ၂၀၁၂ စက်တင်ဘာလတွင် ဝန်ကြီးအဖြစ် သမ္မတ ဦးသိန်းစိန်မှ ခန့်အပ်ခဲ့သည်။ ၂၀၁၁ မတ်လမှ ၂၀၁၂ စက်တင်ဘာလအထိ ဆောက်လုပ်ရေးဝန်ကြီးဌာန ဒုတိယဝန်ကြီးအဖြစ် တာဝန်ထမ်းဆောင်ခဲ့သည်။

## ကိုးကား
ခင်မောင်သိန်း

**ဦးခင်မောင်သိန်း** သည် မြန်မာနိုင်ငံသား နိုင်ငံရေးသမားနှင့် နိုင်ငံရေးအကျဉ်းသားဟောင်း တစ်ဦး ဖြစ်ပြီး ပြည်သူ့လွှတ်တော် ကိုယ်စားလှယ်အဖြစ် စစ်ကိုင်းမြို့နယ်မှ ရွေးကောက်ခံထားရသူ ဖြစ်သည်။ ၁၉၉၀ အထွေထွေ ရွေးကောက်ပွဲတွင် ၁၅,၃၅၇ မဲ (၆၈%) ဖြင့် ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခံခဲ့ရသည်။

၁၉၆၉ ခုနှစ်တွင် မန္တလေးတက္ကသိုလ်မှ ဓာတုဗေဒ အထူးပြုဖြင့် သိပ္ပံဘွဲ့ ရရှိခဲ့သည်။ ၁၉၈၃ ခုနှစ်တွင် ဗဟိုတရားရုံး ရှေ့နေအဖြစ် လုပ်ကိုင်ခဲ့သည်။

၁၉၉၀ ခုနှစ်တွင် ဖမ်းဆီးခံခဲ့ရပြီး ပြစ်မှုဆိုင်ရာ ဥပဒေ ၁၂၂ ဖြင့် ထောင်ဒဏ်ချမှတ်ခံခဲ့ရပြီး ၁၉၉၂ ခုနှစ် ဇွန်လ ၂ ရက်နေ့တွင် လွတ်မြောက်လာခဲ့သည်။I

## ကိုးကား
ဇေယျာအောင်

**ဦးဇေယျာအောင်** သည် မြန်မာနိုင်ငံ ဆက်သွယ်ရေးနှင့် သတင်းအချက်အလက် နည်းပညာဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။ ၂၀၁၃ ခုနှစ် ဩဂုတ်လတွင် ဆောက်လုပ်ရေး ဝန်ကြီးဌာန ဝန်ကြီးအဖြစ် သမ္မတ ဦးသိန်းစိန်မှ ခန့်အပ်ခဲ့သည်။ ၂၀၁၂ စက်တင်ဘာလမှ ၂၀၁၃ ဇူလိုင်လအထိ ရထားပို့ဆောင်ရေး ဝန်ကြီးဌာန ဝန်ကြီးအဖြစ်လည်း တာဝန်ထမ်းဆောင်ခဲ့သည်။ ၂၀၁၀ ဩဂုတ်လမှ ၂၀၁၂ စက်တင်ဘာလအထိ မြောက်ပိုင်းတိုင်းစစ်ဌာနချုပ် တိုင်းမှူးအဖြစ် ဗိုလ်မှူးချုပ်အဆင့်ဖြင့် တာဝန်ထမ်းဆောင်ခဲ့သည်။ ယင်းမတိုင်မီက အမှတ်(၈၈)ခြေမြန်တပ်မ ဌာနချုပ် တွင် တပ်ရင်းမှူးအဖြစ် တာဝန်ထမ်းဆောင်ခဲ့သည်။

## ကိုးကား
မြတ်ဟိန်း

**ဦးမြတ်ဟိန်း** (၂၇ ဧပြီ ၁၉၅၅ မွေးဖွား)သည် ကြံ့ခိုင်ဖွံ့ဖြိုးရေးပါတီ ကိုယ်စားပြု မြန်မာ့နိုင်ငံရေးသမားတစ်ဦးဖြစ်ပြီး၊နေပြည်တော် ဒက္ခိဏသီရိမဲဆန္ဒနယ် ပြည်သူ့လွှတ်တော်ကိုယ်စားလှယ် ဖြစ်သည်။ယင်းမတိုင်မီက တပ်မတော် (လေ)၏ ကာကွယ်ရေးဦးစီးချုပ် အဖြစ် လည်းကောင်း၊ဦးသိန်းစိန်အစိုးရအဖွဲ့၏ ဆက်သွယ်ရေး၊သတင်းအချက်အလက်ဝန်ကြီးအဖြစ် လည်းကောင်း တာဝန်ထမ်းဆောင်ခဲ့သူ ဖြစ်သည်။

## ငယ်ဘဝနှင့်ပညာရေး 
အဖဦးခင်ဇော်၊အမိဒေါ်နုနုခင် တို့က ပဲခူးမြို့တွင် မွေးဖွားခဲ့သည်။အလက(၁) ပဲခူး၊အထက(၃)ပဲခူး တို့တွင် ပညာသင်ကြားခဲ့ပြီး၊တက္ကသိုလ်ဝင်တန်းကို ထိုမှပင် အောင်မြင်ခဲ့သည်။

ယင်းနောက် ရန်ကုန်ဝိဇ္ဇာတက္ကသိုလ် သို့ တက်ရောက်သည်။တက်ရောက်နေရင်း စစ်တက္ကသိုလ် ဝင်ခွင့်ဖြေဆိုရာ အောင်မြင်ခဲ့၍ စစ်တက္ကသိုလ် အမှတ်စဉ်(၁၇) သို့ ပြောင်းရွှေ့တက်ရောက်ခဲ့သည်။

၁၉၇၆ ခုနှစ်မှစ၍ တပ်မတော်တွင် ဒုဗိုလ်အဆင့်ဖြင့် စစ်မှုထမ်းခဲ့သည်။

၂၀၀၁ ခုနှစ်တွင်  အဆင့်ဖြင့် စစ်ဦးစီးအရာရှိချုပ် (လေ) အဖြစ် တာဝန်ထမ်းဆောင်ခဲ့သည်။ ယင်းနောက် ဗိုလ်မှူးချုပ်အဖြစ် တိုးမြှင့်ခြင်း ခံရသည်။ ၂၀၀၃ ခုနှစ်တွင် ဗိုလ်ချုပ်အဆင့်ဖြင့် ကာကွယ်ရေးဦးစီးချုပ် (လေ) အဖြစ် တာဝန်ယူခဲ့သည်။ယင်းနောက် ဗိုလ်ချုပ်ကြီးအဆင့်သို့ တိုးမြှင့်ခံရသည်။ ကာကွယ်ရေးဦးစီးချုပ် အဖြစ် တာဝန်ယူစဉ် ကာလအတွင်း တရုတ်နိုင်ငံ၊ အိန္ဒိယနိုင်ငံတို့နှင့် အနီးကပ်ဆက်ဆံရေးကို ထိန်းထားနိုင်ခဲ့သည်။

## ဝန်ကြီးဘဝ 
၂၀၁၃ ခုနစ်၊ဖေဖော်ဝါရီ ၁၃ ရက်  တွင် တပ်မတော်မှ အနားယူခဲ့ပြီး ဆက်သွယ်ရေးနှင့် သတင်းအချက်အလက် နည်းပညာဝန်ကြီးဌာန၏ ဝန်ကြီး ဖြစ်လာခဲ့သည်။

ဦးမြတ်ဟိန်းသည် အမျိုးသားဒီမိုကရေစီအဖွဲ့ချုပ်ပါတီက ပြည်ခိုင်ဖြိုးပါတီကို ၂၀၁၅ ခုနှစ် ရွေးကောက်ပွဲတွင် အပြန်အသတ်အနိုင်ရပြီး အစိုးရဖွဲ့နိုင်ခဲ့ပြီးနောက် ၂၀၁၆ ခုနှစ် တွင် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ ၏ ဒုတိယဥက္ကဋ္ဌ တာဝန်ကိုထမ်းဆောင်ခဲ့သည်။  	

## ပုဂ္ဂိုလ်ရေးဘဝ 
ဦးမြတ်ဟိန်းသည် ဒေါ်ထွေးထွေးညွန့်နှင့် လက်ထပ်ခဲ့သည်။  	

## ကိုးကား 
|-
မြင့်နိုင်

**ဒေါက်တာမြင့်နိုင်** (၆ အောက်တိုဘာ ၁၉၅၁ မွေးဖွား)သည် မြန်မာနိုင်ငံသား နိုင်ငံရေးသမားနှင့် နိုင်ငံရေးအကျဉ်းသားဟောင်း ဖြစ်သည်။ ၂၀၁၂ ကြားဖြတ်ရွေးကောက်ပွဲတွင် စစ်ကိုင်းတိုင်းဒေသကြီး မဲဆန္ဒနယ် အမှတ် ၃ မှ အမျိုးသားလွှတ်တော် ကိုယ်စားလှယ်အဖြစ် ရွေးကောက်ခံခဲ့ရသူလည်း ဖြစ်သည်။ 

၁၉၉၀ အထွေထွေ ရွေးကောက်ပွဲတွင် မဲအရေအတွက် ၃၀,၆၂၈ (၇၆%) ဖြင့် ကန့်ဘလူမြို့နယ် အမှတ် ၂ မဲဆန္ဒနယ်မှ ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခံခဲ့ရသည်။ 

ဒေါက်တာမြင့်နိုင်သည် ၁၉၆၉ ခုနှစ်က ကျင်းပခဲ့သည့် တက္ကသိုလ်ဝင်တန်းကို အ-ထ-က (၁) ရွှေဘိုမှအောင်မြင်ခဲ့ပြီး မန္တလေးဆေးတက္ကသိုလ် သို့ တက်ရောက်ခွင့်ရခဲ့ကာ ၁၉၇၆ ခု၊ မှိုင်းရာပြည့်တွင် ပါဝင်ခဲ့မှုဖြင့် ဆေးတက္ကသိုလ်မှ(၃) နှစ် ထုတ်ပယ် ခြင်းခံခဲ့ရသေးသည်။ ၁၉၈၁ ခုနှစ်တွင် မန္တလေးဆေးတက္ကသိုလ်မှ ဆရာဝန်ဘွဲ့ကို ရရှိခဲ့သည်။ 

၁၉၉၀ စက်တင်ဘာတွင် ဖမ်းဆီးခံခဲ့ရပြီး စင်ပြိုင်အစိုးရဖွဲ့ရန် ကြိုးစားသည်ဟုဆိုပြီး နိုင်ငံတော် ပုန်ကန်မှု ၁၂၂(၁)  ပြစ်မှုဆိုင်ရာ ဥပဒေ ပုဒ်မ ၁၂၂ ဖြင့် ထောင်ဒဏ် ၂၅ နှစ်(တစ်သက်တစ်ကျွန်း)၊ ထောင်တွင်း နိုင်ငံရေးသမား အခွင့်အရေး ကာကွယ်ရေးအဖွဲ့ ဖွဲ့စည်းမှု  သင်း/ဖွဲ့ (၆)ဖြင့် (၅)နှစ် စသည်ဖြင့်ချမှတ်ခံခဲ့ရသည်။

၂၀၁၅ ခုနှစ် အထွေထွေရွေး‌ကောက်ပွဲတွင်  စစ်ကိုင်းတိုင်း‌ဒေသကြီး၊ ‌ရွှေဘိုမြို့နယ်မဲဆန္ဒနယ် အမှတ် (၂) မှ ဝင်ရောက်ယှဉ်ပြိုင်ခဲ့ရာ အနိုင်ရရှိခဲ့သည်။ ထို့နောက် ၂၀၁၆ ခုနှစ်တွင် နိုင်ငံတော်သမ္မတ ဦးထင်ကျော်က ‌ဒေါက်တာမြင့်နိုင်အား စစ်ကိုင်းတိုင်း‌ဒေသကြီး ဝန်ကြီးချုပ်အဖြစ် အမည်စာရင်း တင်သွင်းခဲ့ပြီး လွှတ်တော်၏ သဘောတူညီချက်ဖြင့် ခန့်အပ်ခဲ့သည်။

ဝန်ကြီးချုပ်တာဝန်ထမ်းဆောင်စဉ် မဆုတ်မနစ် တာဝန်ထမ်းဆောင်ခဲ့သူဟု မှတ်ချက်ပြုခံခဲ့ရသူဖြစ်သည်။[]

၂၀၂၀ အထွေထွေရွေးကောက်ပွဲတွင် မူလမဲဆန္ဒနယ်ဖြစ်သည့် ရွှေဘိုအမှတ်(၂)တိုင်းဒေသကြီးလွှတ်တော်ကိုယ်စားလှယ်အဖြစ်ဝင်ပြိုင်ရာ အနိုင်ရခဲ့သည်။ ၂၀၂၁ ဖေဖော်ဝါရီ ၁ ရက်နေ့ မနက်ပိုင်းတွင် စစ်တပ်က အာဏာသိမ်း ပြီးနောက် အခြားသောဝန်ကြီးချုပ်များနှင့်အတူ ဒေါက်တာမြင့်နိုင်လည်း ထိန်းသိမ်းခံခဲ့ရသည်။ နောက်တစ်ရက်အကြာတွင် ပြန်လွတ်လာခဲ့သော်လည်း ရက်အနည်းငယ်အကြာတွင် ထပ်မံဖမ်းဆီးခံခဲ့ရသည်။ ဖမ်းဆီးခံရပြီးနောက် ဒေါက်တာမြင့်နိုင်အပေါ် ပုဒ်မမျိုးစုံဖြင့် အမှုဖွင့်ထားကြောင်း နိုင်ငံတော်စီမံအုပ်ချုပ်ရေးကောင်စီ ထိန်းချုပ်သတင်းစာများတွင် ဖော်ပြကြသည်။

၂၀၂၁ ဒီဇင်ဘာ ၂၀ရက်နေ့အရောက်တွင် မုံရွာအကျဉ်းထောင်တွင်း တရားရုံးက ဒေါက်တာမြင့်နိုင်အား အမျိုးသား ဒီမိုကရေစီအဖွဲ့ချုပ် NLD ဗဟိုအလုပ်အမှုဆောင်အဖွဲ့က ထုတ်ပြန်ခဲ့သော ကြေညာချက်နှစ်စောင်နှင့် ပတ်သတ်ပြီး တာဝန်ရှိသည်ဆိုကာ ရာဇသတ်ကြီး ဥပဒေ ပုဒ်မ ၅၀၅ (ခ) အမှုအတွက် ထောင်ဒဏ် ၂ နှစ် အမိန့်ချခဲ့သည်။ ယင်းနောက် အဂတိတိုက်ဖျက်ရေးစွပ်စွဲချက်များဖြင့်  မုံရွာအကျဉ်းထောင်တရားရုံးက ၂၀၂၂ ဖေဖော်ဝါရီ  ၂၈ ရက်တွင်  အမှုခုနစ်မှုအတွက် ထောင်ဒဏ် ၂၁ နှစ်အမိန့်ချမှတ်ထားသည်။

ဒေါက်တာမြင့်နိုင်က ၎င်းအပေါ် စွဲဆိုထားမှု အမှုများနှင့်  စပ်လျဉ်းပြီး အပြစ်မရှိကြောင်း ခုခံချေပြထားကာ အယူခံပင်မဝင်ဟု ပြတ်သားစွာပြောဆိုထားသည်။

## ကိုးကား 
ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ
သိန်းညွန့် (ဝန်ကြီး)

**ဦးသိန်းညွန့်** သည် မြန်မာနိုင်ငံ ပြည်ထောင်စုအစိုးရအဖွဲ့၊ နိုင်ငံတော်သမ္မတရုံး၏ ဝန်ကြီး ခြောက်ဦးအနက် တစ်ဦးဖြစ်ပြီး ၂၀၁၁ မတ်လ ၃၀ ရက်နေ့မှ ၂၀၁၆ မတ်လ ၃၀ ရက်နေ့အထိ တာဝန်ထမ်းဆောင်ခဲ့သည်။ နေပြည်တော်ကောင်စီ၏ ဥက္ကဋ္ဌလည်း ဖြစ်သည်။ ယခင် နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီလက်ထက်တွင် နယ်စပ်ဒေသ တိုင်းရင်းသားများ ဖွံ့ဖြိုးတိုးတက်ရေးနှင့်စည်ပင်သာယာရေး ဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သည်။ ဦးသိန်းညွန့်သည် နေပြည်တော်၏ ခေတ္တမြို့တော်ဝန်အဖြစ် ၂၀၀၆ ခုနှစ် မတ်လ ၁ ရက်နေ့တွင် ခန့်အပ်ခံရပြီး မကြာမီ နေပြည်တော်ကောင်စီ၏ ဥက္ကဋ္ဌအဖြစ် ရွေးချယ်ခံရသည်။ သူသည် တပ်မတော်မှ ဗိုလ်မှူးကြီးအဆင့်ဖြင့် အငြိမ်းစားယူခဲ့သည်။

ဦးသိန်းညွန့်သည် ၂၀၂၄ခုနှစ် မတ်လ (၁၇)ရက်​နေ့တွင် ​နေပြည်​တော်ရှိ စစ်​ဆေးရုံ၌ ကွယ်လွန်ခဲ့သည်။

## ကိုးကား
အောင်မင်း

**ဦးအောင်မင်း** သည် သမ္မတရုံး ဝန်ကြီးဌာန၏ ဝန်ကြီးဟောင်းနှင့် မြန်မာနိုင်ငံငြိမ်းချမ်းရေးပြန်လည်ထူထောင်ရေးလုပ်ငန်းဗဟိုဌာန၏ ဥက္ကဋ္ဌ ဖြစ်သည်။ သမ္မတရုံးဝန်ကြီးအဖြစ် ၂၀၁၂ ဩဂုတ် ၂၇ ရက်နေ့မှ ၂၀၁၆ မတ်လ ၃၀ ရက်နေ့အထိ တာဝန်ထမ်းဆောင်ခဲ့သည်။ ယခင်က ရထားပို့ဆောင်ရေး ဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။ မြန်မာ့တပ်မတော်မှ ဗိုလ်ချုပ်အဆင့်ဖြင့် အနားယူခဲ့သူ ဖြစ်သည်။

ဦးအောင်မင်း၏ သမီးဖြစ်သူ မအေးမြအောင်သည် အဆိုတော် တစ်ဦးဖြစ်သူ ရဲလေးနှင့် လက်ထပ်ခဲ့သည်။

## ကိုးကား
စိုးသိန်း

**ဦးစိုးသိန်း** (၇ စက်တင်ဘာ ၁၉၄၉ မွေးဖွား တပ်မတော် (ရေ)တွင် ကာကွယ်ရေးဦးစီးချုပ်အဖြစ် တာဝန်ထမ်းဆောင်ခဲ့ပြီး ဒုတိယ ဗိုလ်ချုပ်ကြီးအဆင့်ဖြင့် အနားယူခဲ့သည်။ စက်မှု (၁) နှင့် စက်မှု (၂) ဝန်ကြီးဌာနနှစ်ခုအား ပေါင်းစည်းလိုက်ပြီးနောက် စက်မှု ဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သည်။ မြန်မာနိုင်ငံ ရင်းနှီးမြှုပ်နှံမှု ကော်မရှင်၏ ဥက္ကဋ္ဌအဖြစ် ၂၀၁၀ ခုနှစ်မှ ၂၀၁၃ ခုနှစ်အထိ တာဝန်ယူခဲ့သည်။

## ကိုးကား
လှထွန်း

**ဦးလှထွန်း** သည် သမ္မတ ဦးသိန်းစိန်လက်ထက်တွင် ပြည်ထောင်စုအစိုးရအဖွဲ့၊ နိုင်ငံတော်သမ္မတရုံး၏ ဝန်ကြီး အဖြစ် ၂၀၁၂ ဩဂုတ် ၂၇ ရက်နေ့မှ ၂၀၁၆ မတ်လ ၃၀ ရက်နေ့အထိ တာဝန်ထမ်းဆောင်ခဲ့သူ ဖြစ်သည်။ ဘဏ္ဍာရေးနှင့် အခွန်ဝန်ကြီးဌာန၏ ဝန်ကြီးဟောင်း ဖြစ်သည်။ တပ်မတော်မှ ဗိုလ်ချုပ်အဆင့်ဖြင့် အနားယူခဲ့ပြီး ပြည်ထောင်စုအစိုးရအဖွဲ့တွင် မပါဝင်မီ စစ်လက်နက်ပစ္စည်း ညွှန်ကြားရေးမှူးအဖြစ် တာဝန်ထမ်းဆောင်ခဲ့သေးသည်။

## ကိုးကား
ခင်မောင်မြင့်

**ဦးခင်မောင်မြင့်** သည် မြန်မာနိုင်ငံ ဆောက်လုပ်ရေး ဝန်ကြီးဌာန၏ ဝန်ကြီးဟောင်း တစ်ဦး ဖြစ်သည်။ သူသည် တပ်မတော်မှ ဗိုလ်ချုပ်အဆင့်ဖြင့် အနားယူခဲ့သည်။

## ကိုးကား
စိုးမောင်

**ဦးစိုးမောင်** (၂၀ ဒီဇင်ဘာ ၁၉၅၂ ခုဖွား) သည် မြန်မာ့နိုင်ငံရေးသမား၊ ပြည်ထောင်စုဝန်ကြီးဟောင်းနှင့် အငြိမ်းစားတပ်မတော်အရာရှိကြီးတစ်ဦးဖြစ်ပြီး အမျိုးသားနိုင်ငံရေးဒီမိုကရက်တစ်ပါတီ၏  ဥက္ကဋ္ဌလည်းဖြစ်ခဲ့သည်။

သမ္မတ ဦးသိန်းစိန် လက်ထက်တွင် မြန်မာနိုင်ငံ ပြည်ထောင်စုအစိုးရအဖွဲ့၊ နိုင်ငံတော်သမ္မတရုံး၏ ဝန်ကြီး ခြောက်ဦးအနက် တစ်ဦးဖြစ်ကာ ၂၀၁၁ ခုနှစ် မတ်လ ၃၀ ရက်နေ့မှ ၂၀၁၆ ခုနှစ် မတ်လ ၃၀ ရက်နေ့အထိ တာဝန်ထမ်းဆောင်ခဲ့ပြီး နိုင်ငံတော်မှ ချီးမြှင့်သည့် သရေစည်သူ သင်္ဂဟဘွဲ့ရရှိထားသူလည်းဖြစ်သည်။ အငြိမ်းစားမယူခင်အချိန်ထိ တပ်မတော်တွင် ဒုတိယဗိုလ်ချုပ်ကြီး အဆင့်ဖြင့် စစ်ဥပဒေချုပ် ရာထူးတာဝန်ထမ်းဆောင်ခဲ့သည်။ ၂၀၀၇ ခုနှစ်တွင် နိုင်ငံတော်ဖွဲ့စည်းပုံအခြေခံဥပဒေမူကြမ်းရေးဆွဲရေးကော်မရှင်တွင်လည်း စစ်ဥပဒေချုပ် အနေဖြင့် ပါဝင်ခဲ့သည်။  သူသည် စစ်တက္ကသိုလ် အပတ်စဉ် ၁၇ ကျောင်းဆင်းတစ်ဦး ဖြစ်သည်။

## နိုင်ငံရေးဘဝ 
ဦးစိုးမောင်သည် ၂၀၁၀ ပြည့်နှစ် အထွေထွေရွေးကောက်ပွဲတွင် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီမှ မကွေးတိုင်းဒေသကြီး၊ ရေစကြိုမြို့နယ် ပြည်သူ့လွှတ်တော် မဲဆန္ဒနယ်တွင် ဝင်ရောက်ယှဉ်ပြိုင်ခဲ့ရာ အနိုင်ရရှိခဲ့ပြီး သမ္မတရုံးဝန်ကြီး ဖြစ်လာခဲ့သည်။ ပြည်ထောင်စု ကြံ့ခိုင်ရေး နှင့် ဖွံ့ဖြိုးရေးပါတီ (USDP) ၌လည်း ဗဟိုဦးဆောင် ကော်မတီဝင် တဦးအနေဖြင့် ပါဝင်ခဲ့သူ ဖြစ်သည်။ 

### ပါတီတည်ထောင်ခြင်း 
ဦးစိုးမောင်သည် ၂ဝ၂ဝ ရွေးကောက်ပွဲ တွင် ဝင်ရောက်ယှဉ်ပြိုင်ရန် အတွက် အမျိုးသားနိုင်ငံရေးဒီမိုကရက်တစ်ပါတီကို ထူထောင်ခဲ့ပြီး ၎င်းပါတီ၏  ဥက္ကဋ္ဌ အဖြစ် ဆောင်ရွက်ခဲ့သည်။ 

## အခြားလှုပ်ရှားမှုများ 
သူသည် အမျိုးသားရေးလှုပ်ရှားမှုဦးတည်ချက်ဖြင့် ဖွဲ့စည်းတည်ထောင်ထားသည့် ရဋ္ဌပါလအသင်း၏ ဥက္ကဋ္ဌလည်း ဖြစ်သည်။

## ကိုးကား
ကဏ္ဍ:စစ်တက္ကသိုလ် ကျောင်းဆင်းများ
ဉာဏ်ထွန်းအောင်

**ဦးဉာဏ်ထွန်းအောင်**သည် မြန်မာနိုင်ငံ ပို့ဆောင်ရေး ဝန်ကြီးဌာနနှင့် ရထားပို့ဆောင်ရေး ဝန်ကြီးဌာနတို့၏ ဝန်ကြီး အဖြစ် တာဝန်ထမ်းဆောင်ခဲ့သူ ဖြစ်သည်။ ပို့ဆောင်ရေး ဝန်ကြီးဌာနတွင် ဒုဝန်ကြီး၊ ဝန်ကြီး တာဝန်များကို ထမ်းဆောင်ခဲ့သည်။ တပ်မတော် (လေ)မှ ဗိုလ်မှူးကြီးအဆင့်ဖြင့် အနားယူခဲ့သည်။

## ကိုးကား
တင်နိုင်သိန်း

**ဦးတင်နိုင်သိန်း** သည် သမ္မတရုံး ဝန်ကြီးဌာန၊ အမျိုးသားစီမံကိန်းနှင့် စီးပွားရေးဖွံ့ဖြိုးတိုးတက်မှု ဝန်ကြီးဌာန၊ မွေးမြူရေးနှင့် ရေလုပ်ငန်းဝန်ကြီးဌာနများတွင် ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။ တပ်မတော်မှ ဗိုလ်မှူးချုပ်အဆင့်ဖြင့် အနားယူခဲ့ကာ စီးပွားရေးနှင့် ကူးသန်းရောင်းဝယ်ရေး ဝန်ကြီးဌာန ဝန်ကြီးနှင့် သစ်တောရေးရာဝန်ကြီးဌာန ဒုဝန်ကြီးများအဖြစ် တာဝန်ထမ်းဆောင်ခဲ့သည်။

## ကိုးကား 
ကဏ္ဍ:၁၉၅၅ မွေးဖွားသူများ
ဝင်းရှိန်

**ဦးဝင်းရှိန်**သည် မြန်မာနိုင်ငံ၏ ဒုတိယဝန်ကြီးချုပ် အဖြစ် ထမ်းဆောင်ခဲ့သူ ဖြစ်သည်။  သူသည် စီမံကိန်းနှင့် ဘဏ္ဍာရေးဝန်ကြီးဌာန၏ ပြည်ထောင်စုဝန်ကြီးလည်းဖြစ်ခဲ့ပြီး ၂၀၂၁ခုနှစ် ​မေလတွင် စက်မှု ဝန်ကြီးဌာနကို ပြန်လည်ခွဲထုတ်ခြင်း မပြုမီအချိန်အထိ စီမံကိန်း၊ ဘဏ္ဍာ​ရေးနှင့် စက်မှုဝန်ကြီးအဖြစ် ၃လကြာ တာဝန်ထမ်း​ဆောင်ခဲ့သူလည်း ဖြစ်၏။

## စစ်မှုထမ်းဘဝ 
ဦးဝင်ရှိန်သည် စစ်တက္ကသိုလ်၊ အပတ်စဉ် (၁၉) မှ ဖြစ်သည်။ ကိုယ်ပိုင်အမှတ်မှာ ရေ/၁၂၈၂ ဖြစ်ပြီး ဗိုလ်မှူးချုပ် အဆင့်အထိ တာဝန်ထမ်းဆောင်ခဲ့သည်။ 

## နိုင်ငံ​ရေးတာဝန်
သူသည် ဦးသိန်းစိန်အစိုးရလက်ထက်တွင် ဘဏ္ဍာရေး ဝန်ကြီးဌာန၏ ပြည်ထောင်စုဝန်ကြီး အဖြစ် တာဝန်ထမ်းဆောင်ခဲ့သူလည်း ဖြစ်သည်။ ၂၀၁၃ မေလမှ ၂၀၁၄ မေလအထိ မြန်မာနိုင်ငံ ရင်းနှီးမြှုပ်နှံမှု ကော်မရှင်၏ ဥက္ကဋ္ဌ အဖြစ် တာဝန်ယူခဲ့သည်။၂၀၁၁ မတ်လမှ ၂၀၁၂ ဇူလိုင်လအထိ ပို့ဆောင်ရေး ဝန်ကြီးဌာန ဒုတိယဝန်ကြီးအဖြစ် လည်းကောင်း၊ ၂၀၁၂ ဇူလိုင်မှ စက်တင်ဘာလအထိ ဘဏ္ဍာရေးနှင့် အခွန်ဝန်ကြီးဌာန ဒုဝန်ကြီးအဖြစ်လည်းကောင်း တာဝန်ထမ်းဆောင်ခဲ့သည်။ ဒုတိယဝန်ကြီးအဖြစ် ခန့်အပ်ခြင်းမခံရမီ ကမ္ဘောဒီးယားနိုင်ငံ၏ မြန်မာနိုင်ငံ သံတမန်အဖြစ် တာဝန်ထမ်းဆောင်ခဲ့သည်။

၂၀၂၁ အာဏာသိမ်းမှုအပြီး ၂၀၂၁ ခုနှစ်၊ ဖေဖော်ဝါရီလ ၁၆ ရက်နေ့တွင် ဦးဝင်းရှိန်ကို အလုပ်သမား၊ လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန၊ ဒုတိယဝန်ကြီးအဖြစ် ဦးဌေးလှိုင်နှင့်အတူ ခန့်အပ်ခံရသည်။ 

၂၀၂၃ခုနှစ် ဖေဖော်ဝါရီလ (၁)ရက်နေ့တွင် ပြည်ထောင်စုအစိုးရအဖွဲ့ကို ပြင်ဆင်ဖွဲ့စည်းရာ ဒုတိယဝန်ကြီးချုပ်အဖြစ် ခန့်အပ်ခံခဲ့ရသည်။ အစိုးရအဖွဲ့တွင် ၎င်းအပါအဝင် ဒုတိယဝန်ကြီးချုပ် (၅)ဦးရှိလာခဲ့သည်။

၂၀၂၅ ခုနှစ် ဇူလိုင် ၃၁ ရက် တွင် ဦးညိုစော ဦးဆောင်သည့် ပြည်ထောင်စုအစိုးရအဖွဲ့ ပြန်လည်ပြင်ဆင်သည့် အခါတွင် ၎င်းသည် အစိုးရအဖွဲ့ထဲ ပြန်ပါမလာတော့ဘဲ တာဝန်အသီးသီးမှ အနားယူသွားခဲ့သည်။

## ပုဂ္ဂိုလ်​ရေးဘဝ
ရေတပ် လေ့ကျင့်ရေးဌာနချုပ်တွင် ဗိုလ်မှူးချုပ်အဖြစ်လည်း တာဝန်ထမ်းဆောင်ခဲ့သည်။ သူသည် လူရည်ချွန် တစ်ဦးဖြစ်သည်။

## ဂုဏ်ပြုခံရခြင်း 
၂၀၂၄ ခုနှစ်၊ ဇန်နဝါရီ (၄) ရက်တွင် နိုင်ငံတော်စီမံအုပ်ချုပ်ရေးကောင်စီ အမိန့်ကြော်ငြာစာအမှတ် ၂/၂၀၂၄ အားဖြင့် ပြည်ထောင်စုစည်သူသင်္ဂဟဘွဲ့ ဖြစ်သော စည်သူဘွဲ့ကို နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌ မင်းအောင်လှိုင်က ချီးမြှင့်အပ်နှင်းခဲ့သည်။ 

## ကိုးကား 
ကဏ္ဍ:စစ်တက္ကသိုလ် ကျောင်းဆင်းများ
လွန်းသီ (ဝန်ကြီး)

**ဦးလွန်းသီ** (၁၈ ဇူလိုင် ၁၉၄၀ မွေးဖွား-၂၅ ဖေဖော်ဝါရီ ၂၀၁၉ ) သည် မြန်မာနိုင်ငံသား နိုင်ငံရေးသမားနှင့် အငြိမ်းစား ဗိုလ်မှူးချုပ် ဖြစ်သည်။ ရန်ကုန်တိုင်းဒေသကြီး၊ ကွမ်းခြံကုန်းမြို့နယ်မှ ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခံခဲ့ရသူ ဖြစ်သည်။ စွမ်းအင်ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူလည်း ဖြစ်သည်။

## ကိုးကား 
ကဏ္ဍ:၂၀၁၉  ကွယ်လွန်သူများ
သန်းဌေး

**ဦးသန်းဌေး** သည် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ၏ ဥက္ကဋ္ဌ​ဟောင်းတစ်ဦးဖြစ်သည်။ သူသည် ဦးသိန်းစိန်အစိုးရလက်ထက်၌ ရထားပို့ဆောင်ရေး ဝန်ကြီးဌာန၊ စွမ်းအင်ဝန်ကြီးဌာနတို့တွင် ပြည်​ထောင်စုဝန်ကြီးတာဝန် ထမ်း​ဆောင်ခဲ့သူဖြစ်သည်။ ထို့အပြင် စွမ်းအင်ဝန်ကြီးဌာနတွင်လည်း ဒုတိယဝန်ကြီးအဖြစ် လုပ်ကိုင်ခဲ့သည်။ တပ်မတော်မှ ဗိုလ်မှူးချုပ်အဆင့်ဖြင့် အနားယူခဲ့သည်။

၂၀၁၅အထွေထွေရွေးကောက်ပွဲတွင် ဝင်ရောက်ယှဉ်ပြိုင်သော်လည်း ရှုံးနိမ့်ခဲ့သည်။ ၂၀၁၆ခုနှစ်မှ ၂၀၂၁ခုနှစ်အထိ ဒုတိယအကြိမ်ပြည်ထောင်စုလွှတ်တော်သက်တမ်းကာလတွင် အဓိကအတိုက်အခံပါတီတစ်ခု၏ ဥက္ကဋ္ဌအဖြစ် လုပ်ကိုင်ခဲ့သည်။ ၂၀၂၀ အထွေထွေရွေးကောက်ပွဲတွင် ဇေယျာသီရိမဲဆန္ဒနယ်မှ ပြည်သူ့လွှတ်တော်ကိုယ်စားလှယ်လောင်းအဖြစ် ယှဉ်ပြိုင်ခဲ့ပြီး အငြင်းပွားဖွယ်ကိစ္စများဖြင့် အနိုင်ရခဲ့သည်။

## နိုင်ငံရေး လှုပ်ရှားမှုများ
ဦးသန်းဌေးသည် ၂၀၁၀ ရွေးကောက်ပွဲတွင် မြန်အောင်မြို့နယ်မှ ပြည်သူ့လွှတ်တော်ကိုယ်စားလှယ်အဖြစ် ဝင်ရောက်ယှဉ်ပြိုင်ခဲ့ပြီး အနိုင်ရရှိခဲ့သည်။ ၂၀၁၅ ရွေးကောက်ပွဲတွင်မူ မြန်အောင်မြို့နယ်မှပင် ဝင်ရောက်ယှဉ်ပြိုင်သော်လည်း ရှုံးနိမ့်ခဲ့သည်။ ဦးသန်းဌေး သည် ၂၀၁၆တွင် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ၏ ပါတီဥက္ကဋ္ဌဖြစ်လာခဲ့ပြီးနောက် ၂၀၂၀ ရွေးကောက်ပွဲ၌ နေပြည်တော် ​ဇေယျာသီရိမြို့နယ်မှ ပြည်သူ့လွှတ်တော်ကိုယ်စားလှယ်အဖြစ် ဝင်ရောက်ယှဉ်ပြိုင်ခဲ့သည်။ယင်းရွေးကောက်ပွဲတွင် ဦးသန်းဌေးသည် ဇေယျာသီရိမဲဆန္ဒနယ်ပြည်သူ့လွှတ်တော်ကိုယ်စားလှယ်အဖြစ် ရွေးချယ်ခြင်းခံရသည်။ ယင်းမဲဆန္ဒနယ်သည် အထွေထွေရွေးကောက်ပွဲ ၂၀၁၀ နှင့် အထွေထွေရွေးကောက်ပွဲ ၂၀၁၅ တို့တွင် သူရရွှေမန်း ၊ အငြိမ်းစားဗိုလ်ချုပ်ကြီး လှဌေးဝင်း တို့  ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ ကိုယ်စားပြုကာအနိုင်ရခဲ့သည့် မဲဆန္ဒနယ်တစ်ခုလည်းဖြစ်ခဲ့သည်။

အထွေထွေရွေးကောက်ပွဲ ၂၀၂၀ မတိုင်ခင်နှင့် ပြီးဆုံးပြီးသည့် အချိန်တွင်ပြုလုပ်သော  တပ်မတော်ကာကွယ်ရေးဦးစီးချုပ်မင်းအောင်လှိုင်နှင့် နိုင်ငံရေးပါတီများတွေ့ဆုံပွဲများသို့  ဦးသန်းဌေးသည်  အခြားသောနိုင်ငံရေးပါတီများနှင့်အတူ တက်ရောက်သည်။  ယင်းအပြင် ၂၀၂၀ ရွေးကောက်ပွဲရလဒ်ကို တရားမျှတမှုမရှိဟု ဝေဖန်သည်။ အခြားပါတီများနှင့်အတူ ကန့်ကွက်ကြောင်းစာထုတ်သည်။

၂၀၂၁ မြန်မာနိုင်ငံစစ်အာဏာသိမ်းခံရခြင်း နောက်ပိုင်းကာလများတွင် ဦးသန်းဌေးသည်  ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီတွင်း မကျေနပ်မှုများနှင့် ရင်ဆိုင်ရသည်။ တစ်ဖက်တွင်လည်း  ခါးနာရောဂါကြောင့်  ခွဲစိတ်ကုသမှုကို ခံယူရ၍ ပါတီဥက္ကဋ္ဌတာဝန်ကို ဦးခင်ရီထံ လွှဲပေးသည်။ 

၂၀၂၂ အောက်တိုဘာ ၄ရက်တွင် ပြုလုပ်သည့်   ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ၏ တတိယအကြိမ်ညီလာခံတွင် ပါတီ ဥက္ကဋ္ဌတာဝန်မှ တရားဝင် နုတ်ထွက်သွားသည်။

## ကိုးကား
ပေါ်ခင်၊ ဦး

**ဦးပေါ်ခင်** သည် မြန်မာနိုင်ငံသား နိုင်ငံရေးသမားတစ်ဦးဖြစ်ပြီး ပြည်သူ့လွှတ်တော် ကိုယ်စားလှယ်အဖြစ် နွားထိုးကြီးမြို့နယ်မှ ရွေးကောက်ခံခဲ့ရသည်။ ၁၉၉၀ အထွေထွေ ရွေးကောက်ပွဲတွင် မဲအရေအတွက် ၄၂,၀၁၅ (၇၀%) ဖြင့် ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခံခဲ့ရသည်။

ဦးပေါ်ခင်သည် မေမြို့ စိန်အယ်ဗတ် အထက်ကျောင်းနှင့် မြင်းခြံ အထက်တန်းကျောင်းများတွင် ပညာသင်ကြားခဲ့ပြီး ၁၉၇၅ ခုနှစ်တွင် ရန်ကုန်အင်ဂျင်နီယာတက္ကသိုလ် တွင် ပညာသင်ကြားခဲ့သည်။

## ကိုးကား
ကျော်ဆန်း

**ဦးကျော်ဆန်း** (၂၀ မေ ၁၉၄၈ မွေးဖွား) သည် ဗိုလ်မှူးချုပ်ဟောင်း၊ ပြန်ကြားရေး ဝန်ကြီးဌာန၊ ယဉ်ကျေးမှု ဝန်ကြီးဌာန နှင့် သမဝါယမ ဝန်ကြီးဌာန တို့တွင် ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။

ဦးကျော်ဆန်းကို စစ်ကိုင်းတိုင်း၊ မုံရွာမြို့တွင် ၁၉၄၈ ခုနှစ် မေလ ၂၀ ရက်နေ့၌ မွေးဖွားခဲ့သည်။ ပုလဲမြို့နယ် အထက်တန်းကျောင်းတွင် ပညာသင်ကြားခဲ့ပြီး ၁၉၆၅ ခုနှစ်တွင် စစ်တက္ကသိုလ်သို့  တက်ရောက်ခွင့်ရရှိခဲ့သည်။

## အရာရှိဘဝ 
၂၀၀၁ ခုနှစ်တွင် စီးပွားရေးနှင့် ကူးသန်းရောင်းဝယ်ရေး ဝန်ကြီးအဖြစ် လည်းကောင်း၊ ၂၀၀၂ ခုနှစ် စက်တင်ဘာလတွင် ပြန်ကြားရေးဝန်ကြီးအဖြစ်လည်းကောင်း ခန့်အပ်ခြင်းခံခဲ့ရသည်။

၂၀၁၀ ခုနှစ်တွင် တပ်မတော်မှ အငြိမ်းစားယူပြီး ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီမှ တဆင့် ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခြင်းခံရကာ ပြန်ကြားရေးဝန်ကြီး၊ ယဉ်ကျေးမှုဝန်ကြီးများအဖြစ် တာဝန်ထမ်းဆောင်ခဲ့သည်။

## ကိုးကား
နေပြည်တော် ဘူတာကြီး

**နေပြည်တော် ဘူတာကြီး**သည် နေပြည်တော် ပြည်ထောင်စုနယ်မြေတွင် တည်ရှိပြီး မြန်မာနိုင်ငံရှိ အကြီးဆုံးဘူတာရုံများထဲတွင် တစ်ခုအပါအဝင်ဖြစ်ပြီး အကျယ်အဝန်းအားဖြင့် ၃၆,၀၀၀ စတုရန်းပေ (3,300 m2) ကျယ်ဝန်းပါသည်။ ရွာတော်နှင့် ကျည်တောင်ကန်ဘူတာကြား မိုင်တိုင် အမှတ် ၂၃၃/၀ တွင် တည်ဆောက်ခဲ့သည်။ ၂၀၀၆ ခုနှစ် ဒီဇင်ဘာလ ၈ ရက်နေ့တွင် စတင်တည်ဆောက်ခဲ့ပြီး ၂၀၀၉ ခုနှစ် ဇူလိုင်လ ၅ ရက်နေ့တွင် စတင်ဖွင့်လှစ်ခဲ့သည်။  ရထားလမ်းဆုံအချက်အချာ ဘူတာကြီးတစ်ခုဖြစ်ကာ နေပြည်တော်ဘူတာမှ ရန်ကုန်၊ မန္တလေး၊ ပြည်၊ ပုဂံ၊ မကွေး၊ ပခုက္ကူ၊ ရွှေညောင်၊ တောင်ကြီး နှင့် လွိုင်ကော်မြို့များသို့ ရထားလမ်းချိတ်ဆက်ထားသည်။

## ကိုးကား
မော်စကိုမြို့ အလံ

**မော်စကိုမြို့အလံ**မှာ ရုရှားနိုင်ငံ၏မြို့တော် မော်စကိုမြို့၏ အလံဖြစ်ပြီး အနီရင့်ရောင်အောက်ခံတွင် မြို့တံဆိပ်ကို ပြောင်းလဲအသုံးပြုထားသည်။ အလံတွင်  သံချပ်ကာအင်္ကျီကို ဝတ်ဆင်ထားသော စိန့်ဂျော့ချ် ကိုယ်ပေါ်တွင် အပြာရောင်ဝတ်ရုံလွှမ်းထားကာ ညာလက်၌ လှံရှည်ကို ကိုင်ထားပြီး ငွေရောင်မြင်းကိုစီးကာ ဇီလန့်(ထ်) (သို့) နဂါးတစ်ကောင်အား လှံရှည်ဖြင့် ထိုးသတ်နေသည့်ပုံဖြစ်သည်။ အဆိုပါပုံသည် Jacobus de Voragine's Golden Legend ဒဏ္ဍာရီမှ လာသောပုံဖြစ်သည်။

အဆိုပါအလံကို ဖေဖော်ဝါရီလ ၁ ၁၉၉၅ ခုနှစ်တွင် စတင်အသုံးပြုခဲ့သည်။  အလံ၏ အချိုးအစားမှာ ၂:၃ ဖြစ်သည်။

## ကိုးကား 
* Flags of the World
Natas (ကွန်ပျူတာ ဗိုင်းရပ်စ်)

**Natas** (**Satan** ပြောင်းပြန် စကားလုံး) ဗိုင်းရပ်စ် ကို အမေရိကန်ပြည်ထောင်စု ကယ်လီဖိုးနီးယားပြည်နယ် ဆမ်ဒီယာဂို မှ အသက် ၁၈ နှစ်အရွယ် ဟက်ကာ တစ်ယောက်ဖြစ်သည့် James Gentile က ရေးသားခဲ့သည်။ **Natas** ဗိုင်းရပ်စ်သည် ကွန်ပျုတာ၏ မန်မိုရီပေါ်တွင်ခိုအောင်းနိုင်ပြီး .COM နှင့် .EXE ဖိုင်များကို ဦးတည်တိုက်ခိုက်သည်။ ပြင်းထန်ပြီးဆင့်ပွားတိုက်ခိုက် နိုင်မှုမှာ အဆင့်မြင့်လှသည်။ ၁၉၉၂ မေလ တွင် မက္ကဆီကိုမြို့ တွင် စတင်ခဲ့ပြီး ဖလော်ပီဒစ်ဒ် များမှ ကူးစက်ပျံ့နှံ့သည်။ မက္ကဆီကိုမြို့တွင် ကျယ်ပြန့်စွာ ပျံ့နှံ့ ပြီးနောက် အမေရိကန်တောင်ပိုင်းသို့ ကူးစက်ခဲ့သည်။ United States Secret Service ၏ နက်ဝေါ့ခ် ကို ၃ ရက်ကြာ ရပ်တန့်စေခဲ့သည်။ ရုရှား ၊ ကနေဒါ ၊ ဘရာဇီးနှင့် အင်္ဂလန် နိုင်ငံများ အထိပျံ့ နှံ့ခဲ့သည်။

## ကိုးကား
အုန်းမြင့်

**ဦးအုန်းမြင့်** သည် မြန်မာနိုင်ငံ မွေးမြူရေး၊ ရေလုပ်ငန်းနှင့် ကျေးလက်ဒေသဖွံ့ဖြိုးရေးဝန်ကြီးဌာန၏ ဝန်ကြီး အဖြစ် ၂၀၁၁ ခုနှစ် မတ်လမှ ၂၀၁၆ ခုနှစ် မတ်လ ၃၀ ရက်နေ့အထိ တာဝန်ထမ်းဆောင်ခဲ့သည်။ ၂၀၁၁ မတ်လမှ ၂၀၁၂ ဩဂုတ်လအထိ သမဝါယမ ဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သည်။

၂၀၁၀ မတိုင်မီ နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီတွင် ပါဝင်ခဲ့သည့်အတွက် ဦးအုန်းမြင့်သည် ဥရောပသမဂ္ဂ၏ ပိတ်ပင်ခံထားရသူများစာရင်းတွင် ပါဝင်ခဲ့သည်။ သူသည် ဒေါ်နုနုဆွေနှင့် လက်ထပ်ခဲ့သည်။

၂၀၁၀ ခုနှစ်တွင် တပ်မတော်မှ အနားယူခဲ့ပြီး ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ ကိုယ်စားပြုကာ ၂၀၁၀ အထွေထွေ ရွေးကောက်ပွဲတွင် ပါဝင်ယှဉ်ပြိုင်ခဲ့သည်။ ကချင်ပြည်နယ်၊ ဖားကန့်မြို့နယ်၏ ပြည်သူ့လွှတ်တော် ကိုယ်စားလှယ်အဖြစ် မဲအရေအတွက် ၂၉,၄၂၆ ဖြင့် အမျိုးသား ဒီမိုကရေစီ အင်အားစုပါတီမှ ပြိုင်ဖက်ကိုယ်စားလှယ်လောင်း ဒေါ်ဘောက်ဂျာကို အနိုင်ရရှိခဲ့သည်။

## စစ်မှုထမ်းခြင်း
ဦးအုန်းမြင့်သည် တပ်မတော်တွင် ဒုတိယ ဗိုလ်ချုပ်ကြီးအဆင့်ဖြင့် အမှတ်(၆) စစ်ဆင်ရေးကွပ်ကဲမှုဌာနချုပ်တွင် တာဝန်ထမ်းဆောင်ခဲ့သည်။ ထိုဗီဒီယိုတွင် ဦးအုန်းမြင့်သည် ရိုင်းပြစော်ကားသည့် အသုံးအနှုန်းများဖြင့် ပြောဆိုခဲ့သည်။ အစိုးရကို ထော်လော်ကန့်လန့်လုပ်ပါက တောခိုရန်၊ အစိုးရကို ဆန့်ကျင်လျှင် အချုပ်ထဲထည့်ပစ်မည်၊ အစိုးရကို စေတနာပျက်အောင်လုပ်လျှင် ငွေကြေးထောက်ပံ့မှု လုံးဝပေးမည်မဟုတ်၊ မည်သည့် နိုင်ငံရေးသမားကိုမျှ ဂရုမစိုက်၊ နယ်တကာလှည့်၍ ပါးရိုက်ရဲသူ စသဖြင့် ပြောဆိုခဲ့သည်။

ထိုသို့ ပြောဆိုခဲ့မှုများအား ပြည်ထောင်စုအစိုးရအဖွဲ့မှ ဖြေရှင်းဆောင်ရွက်ပေးရန် အမျိုးသားဒီမိုကရေစီအဖွဲ့ချုပ် လောင်းလုံးမြို့နယ် ပြည်သူ့လွှတ်တော် ကိုယ်စားလှယ် ဦးအောင်စိုးက အရေးကြီးအဆို တင်သွင်းဆွေးနွေးစဉ် ပြန်ကြားရေးဝန်ကြီးဖြစ်သူ ဦးအောင်ကြည်က ဦးအုန်းမြင့်၏ ပြောဆိုချက်များကို ကာကွယ်ဖြေကြားခဲ့သည်။

## ကိုးကား
LulzSec

**Lulz Security** (အများစုက **LulzSec** ဟုသိထား) သည် အနက်ရောင်ဟက်ကာ အုပ်စုတစ်ခုဖြစ်သည်။ ယင်းသည် နာမည်ကြီး Sony Pictures ကဲ့သို့သော အဖွဲ့အစည်းများအား ၂၀၁၁ ခုနှစ်ကတည်းက ဖျက်လိုဖျက်ဆီးလုပ်ခဲ့သည်။ ယင်းအဖွဲ့သည် စီအိုင်အေ ဝဘ်ဆိုဒ်အား ရက်ပေါင်းများစွာ offline ဖြစ်အောင်လုပ်ခဲ့ရာ၌ အဓိကတာဝန်ရှိသူ ဖြစ်ခဲ့သည်။ အချို့သော လုံခြုံရေးပညာရှင်များက LulzSec သည် ယိုပေါက်ရှိသောစနစ်နှင့် စကားဝှက်အဟောင်းများအား အားနည်းချက်တစ်ခုအဖြစ် အသုံးချသည်ဟု မှတ်ချက်ပေးကြသည်။ ထိုအဖွဲ့သည် နာမည်ကြီး အဖွဲ့အစည်းများအား ပစ်မှတ်ထားတိုက်ခိုက်မှုများကြောင့် လူသိများလာခဲ့သည်။ LulzSec ၏ ကနဦး တည်ထောင်သူမှာ လုံခြုံရေး ပညာရှင် Sabu ဟု သိရသည်။ သူသည် LulzSec အဖွဲ့ဝင်များအား နောက်ကြောင်းလိုက်ရန် အာဏာပိုင်များအား အကူညီပေးခဲ့သူလည်းဖြစ်သည်။ မတ်လ ၂၀၁၂ တွင် Sabu ကြောင့် LulzSec အဖွဲ့ဝင် အနည်းဆုံး လေးယောက် အဖမ်းခံလိုက်ရသည်။ ဗြိတိသျှအာဏာပိုင်များက LulzSec အဖွဲ့ဝင်များဖြစ်သော Mustafa Al-Bassam နှင့် Topiary တို့အား ဖမ်းမိသည်ဟု ကြေညာခဲ့သည်

## ကိုးကား
ခင်ခင်ဝင်း၊ ဒေါ်

**ခင်ခင်ဝင်း** သည် မြန်မာနိုင်ငံတော်သမ္မတဟောင်း ဦးသိန်းစိန်၏ ဇနီးဖြစ်သည်။ ကလေးသုံးယောက်ရှိပြီး သမီးဖြစ်သူ ယဉ်သူဇာသိန်းသည် ဗိုလ်ကြီး ဟန်ဝင်းအောင်နှင့် ၂၀၀၉ ခုနှစ်တွင် အိမ်ထောင်ပြုခဲ့သည်။ 

၂၀၁၁ ခုနှစ်တွင် အမေရိကန် နိုင်ငံခြားရေးဝန်ကြီး ဟယ်လာရီ ကလင်တန်နှင့် တွေ့ဆုံခဲ့သည်။ ၂၀၁၂ ဇန်နဝါရီ ၃၀ တွင် စင်ကာပူ ရုက္ခဗေဒဥယျာဉ်မှ မျိုးစပ်သစ်ခွပင်အား *ဒန်ဒရိုဘီယံ ဒေါ်ခင်ခင်ဝင်း*ဟု ဂုဏ်ပြုသောအားဖြင့် မှည့်ခေါ်ခဲ့သည်။

## ကိုးကား
မော်လမြိုင်ဘူတာ

**မော်လမြိုင် ဘူတာ**သည် မော်လမြိုင်မြို့၊ မွန်ပြည်နယ် ပဲခူး-မော်လမြိုင်- ထားဝယ် လမ်းပိုင်းပေါ်တွင် တည်ရှိသည်။ နှစ်ထပ်ဘူတာရုံသည်  ရှည်လျားကာ  ကျယ်ဝန်းပြီး ကြမ်းပြင်ဧရိယာ စုစုပေါင်း ၆၃၈,၀၀၀ စတုရန်းပေ ရှိသည်။

## သမိုင်းကြောင်း 
ဗြိတိသျှကိုလိုနီခေတ်တွင် မော်လမြိုင် ဘူတာ(**Moulmein Railway Station**)သည် တနင်္သာရီကမ်းရိုးတန်းတွင် မော်လမြိုင်-ရေး ရထားလမ်းပိုင်း၏ အစ သီးခြားဘူတာအဖြစ်သာ ရှိခဲ့ပြီး ပင်မရထားလမ်းနှင့် မဆက်ရသေးချေ။ ရန်ကုန်မှလာသော ရထားသည် မုတ္တမမြို့တွင်ရပ်ပြီး ခရီးသည်များသည် ကူးတို့လှေဖြင့် သံလွင်မြစ်ကို ဖြတ်ကာ မော်လမြိုင်သို့ ကူးရသည်။ ၂၀၀၆ ခုနှစ်တွင် သံလွင်တံတားတည်ဆောက်ပြီးသောအခါ ပင်မရထားလမ်းနှင့်ဆက်သွယ်ပြီး တိုက်ရိုက်သွားလာနိုင်ခဲ့သည်။ ဘူတာရုံသစ်ကို အများအပြောအရ "အာဆီယံအဆင့်မှီ ဘူတာရုံ"အဖြစ် တည်ဆောက်ခဲ့ပြီး ၁၇ ဧပြီ ၂၀၀၆ ခုနှစ်တွင် ဖွင့်လှစ်ခဲ့သည်။ ဘူတာရုံ မြေနီကုန်း(Myenigon)အနီး မော်လမြိုင်မြို့မဈေးကြီး၏ အရှေ့ဘက် ၃ ကီလိုမီတာအကွာတွင် တည်ရှိသည်။

## ဝန်ဆောင်မှု 
ဘူတာရုံသည် နိုင်ငံ၏  ရှည်လျားသော အမျိုးသားရထားကွန်ယက်၏ အစိတ်အပိုင်း တစ်ခုဖြစ်သည်။ မြန်မာ့မီးရထားမှ ရန်ကုန်နှင့် မော်လမြိုင်သို့ ရထားနှစ်စင်း ပြေးဆွဲရာ ပထမအစုန်ရထားသည် ရန်ကုန်မှ မနက် ၇ နာရီတွင် ထွက်ခွာခဲ့ပြီး မော်လမြိုင်သို့ ညနေ ၅ နာရီတွင် ရောက်ရှိသည်။ ဒုတိယအစုန်ရထားသည် ရန်ကုန်မှ ညနေ ၆ နာရီတွင် ထွက်ခွာခဲ့ပြီး မော်လမြိုင်သို့ နံနက် ၄ နာရီအချိန်တွင် ရောက်ရှိသည်။ မော်လမြိုင်မှ ပထမအဆန်ရထားသည် မနက် ၆ နာရီတွင် ထွက်ခွာပြီး ရန်ကုန်သို့ ညနေ ၅ နာရီအချိန်တွင် ဆိုက်ရောက်သည်။ ဒုတိယ အဆန်ရထားသည် မော်လမြိုင်မှ ည ၉ နာရီတွင် ထွက်ခွာပြီး ရန်ကုန်သို့ မနက် ၈ နာရီတွင် ဆိုက်သည်။

## ပြင်ပလင့်များ 
မော်လမြိုင် ရထားဘူတာရုံ 

## ကိုးကား
OneHalf (ကွန်ပျူတာ ဗိုင်းရပ်စ်)

**OneHalf** ဗိုင်းရပ်စ် သည် **DOS** အခြေပြု ဆင့်ပွား ကွန်ပျူတာ ဗိုင်းရပ်စ်ဖြစ်သည်။ ၁၉၉၄ ခုနှစ် အောက်တိုဘာလတွင် တွေ့ရှိခဲ့သည်။ Slovak Bomber, Freelove or Explosion-II ဟုလည်း ခေါ်ဆိုကြသည်။ ၎င်း ဗိုင်းရပ်စ်သည် ကွန်ပျူတာ စတင်ဖွင့်သည်နှင့် ဟာ့ဒ်ဒစ် ၏ ဆလင်ဒါနေရာနှစ်ခုကို ပုံပြောင်းလိုက်သည်။ ပြီးနောက် ပုံမှန်အနေအထားရောက်အောင် ပြန်ဖြည်ပေးသည်။ ကွန်ပျူတာ ဟာ့ဒ်ဒစ် ၏ master boot record ဖိုင်များ(.COM, .SCR and .EXE)ကို ဖျောက်ခြင်းဖြင့် တိုက်ခိုက်သည်။ ဖိုင်များကို ပုံသေမဟုတ်သောXOR (လော့ဂျစ်) အစီအစဉ် ပြုလုပ်ပြီး တိုက်ခိုက်ခြင်းဖြစ်သည်။ ၎င်းသည် ဖိုင်များကို XOR နည်းဖြင့် ပုံစံပြောင်းလိုက်ပြီ အချိန်အနည်းငယ်အတွင်း မူလဖိုင်ရအောင် ပြန်ဖြည်ပေးသောကြောင့် ဗိုင်းရပ်စ်ရှိမှန်း မသိလိုက်ပေ။ သို့သော်လည်း မူလဖိုင်ပြန်လည်ရရှိရန် မှားယွင်းသော ဖြည်နည်းကို အသုံးပြုလိုက်ပါက အချက်အလက်များဆုံးရှုံးနိုင်သည်။ ထိုဗိုင်းရပ်စ်ကို ဖယ်ထုတ်ရန်အတွက် SAC (Slovak Antivirus Center) မှ ဖယ်ရှားရေး ဆော့ဖ်ဝဲတီထွင်ပေးခဲ့သည်။ မည်သည့်လတွင်မဆို ၄ ၊ ၈ ၊ ၁၀ ၊ ၁၄ ၊၁၈ ၊ ၂၀ ၊ ၂၄ ၊ ၂၈ ၊ ၃၀ ရက်များတွင် လုပ်ငန်းလုပ်ဆောင်သည်။ ထိုဗိုင်းရပ်စ်တွင်

 Dis is one half.
 Press any key to continue ... 

ဟူသော စာကြောင်းများ တွေ့ရသည်။

## ကိုးကား 
## ပြင်ပလင့်ခ်များ 
*OneHalf at VirusList.com 
*One_Half: The Lieutenant Commander
အေးမြင့်ကြူ

**ဦးအေးမြင့်ကြူ** (ဗိုလ်မှူးချုပ်ဟောင်း၊ ၂၁ ဒီဇင်ဘာ ၁၉၄၇ မွေးဖွား) သည် မြန်မာနိုင်ငံ ယဉ်ကျေးမှု ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။ ယခင်က ဟိုတယ်နှင့် ခရီး သွားလာရေး ဝန်ကြီးဌာနတွင် ဒုတိယ ဝန်ကြီးအဖြစ် တာဝန်ထမ်းဆောင်ခဲ့သည်။

ဦးအေးမြင့်ကြူကို မင်းလှမြို့၊ ပဲခူးတိုင်း တွင် ဦးသီဟန်နှင့် ဒေါ်ကြည်ကြည်တို့မှ မွေးဖွားခဲ့သည်။ ၁၉၆၈ ခုနှစ်တွင် စစ်တက္ကသိုလ်မှ သိပ္ပံဘွဲ့ ရရှိခဲ့သည်။ ဇနီးဖြစ်သူမှာ ဒေါ်ခင်ဆွေမြင့် ဖြစ်သည်။ ယဉ်ကျေးမှုဝန်ကြီးဌာန ပြည်ထောင်စုဝန်ကြီးအဖြစ် တာဝန်ထမ်းဆောင်နေစဉ်အတွင်း ၂၀၁၃ အရှေ့တောင်အာရှအားကစားပြိုင်ပွဲ၏ ဖွင့်ပွဲနှင့် ပိတ်ပွဲအခမ်းအနားများကို အောင်မြင်စွာ စီစဉ်ဆောင်ရွက်ပေးခဲ့ပြီး မြန်မာ့ယဉ်ကျေးမှုများကို ကမ္ဘာသိဆောင်ရွက်နိုင်ခဲ့သည်။

## ကိုးကား
ကဏ္ဍ:မြန်မာနိုင်ငံ၏ ဒုတိယ ဝန်ကြီးများ
တင်အေး

**ဦးတင်အေး** သည် အငြိမ်းစား ဒုတိယ ဗိုလ်ချုပ်ကြီးတစ်ဦးဖြစ်သည်။ ၂၀၁၀ အထွေထွေ ရွေးကောက်ပွဲတွင် တံတားဦးမြို့နယ်မှ ပါဝင်ယှဉ်ပြိုင်ခဲ့ပြီး ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခြင်းခံခဲ့ရသည်။ ထို့နောက်တွင် ၂၀၁၁ ခုနှစ် မတ်လ ၃၀ရက်တွင် ပြည်ထောင်စု ရွေးကောက်ပွဲ ကော်မရှင်၏ ဥက္ကဋ္ဌအဖြစ် ခန့်အပ်ခြင်းခံခဲ့ရသည်။ သူသည် စစ်တက္ကသိုလ်ကျောင်းဆင်း တစ်ဦးဖြစ်ပြီး စစ်မှုထမ်းကာလအတွင်း ဆုတံဆိပ် ၁၅ ခု ချီးမြှင့်ခြင်း ခံခဲ့ရသည်။ ၂၀၁၆ ခုနှစ် မတ်လ ၃၀ ရက်တွင် ပြည်ထောင်စုရွေးကောက်ပွဲကော်မရှင်ဥက္ကဋ္ဌအဖြစ်မှ အနားယူခဲ့သည်။

## ကိုးကား
ကဏ္ဍ:ပြည်ထောင်စုရွေးကောက်ပွဲကော်မရှင်ဝင်များ
ကဏ္ဍ:ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီဝင်များ
ကဏ္ဍ:စစ်တက္ကသိုလ် ကျောင်းဆင်းများ